text:
Vit arbeiða við reingerðartænastum til størri privatar og almennar fyritøkur. Í samráð við kundan finna vit reinhaldsloysnir, sum júst passa til hansara fyritøku.
Allar loysnir verða veittar við egnum, servandum fólkum, viðurkendum vaskievnum og við góðkendum mannagongdum. Hesar tryggja munagóða og dygdargóða reingerð við atliti til starvsfólk, trivna og umhvørvi. Allar avtalur verða javnan eftirmettar og mannagongdir eftirkannaðar og góðskumettar.
Høvuðsreingerð
Vit átakað okkum smáar eins og stórar uppgávur í sambandi við høvuðsreingerð. Vit koma at hyggja eftir uppgávuni og geva ein fastan prís. Tá arbeiði er liðugt, verður tað eftirmett saman við kundanum.
Polering/polish uppgávur
Vit bjóða servitan um uppfrískan av gólvum, flisum, linoleum, trægólv osfr. Vit skúra, bona og reinsa tíni gólv – skjótt og ómakaleyst.
Virkir og stovnar frá niðanfyristandandi vinnugreinum ið hava valt PM Pluss
Skrivstovur
Handlar
Almennir stovnar
Fiskavirkir


c: text/html

text:
16. januar
16. januar er dagur 16 í árinum í gregorianska kalendaranum. 349 dagar eru eftir av árinum (350 dagar um skotár er).
Hendingar[rætta | rætta wikitekst]
- 1992 - Eftir blóðugt borgarakríggj í El Salvador kemur friðaravtala í gildi henda dagin.
- 2011 Tangaskipið Jessica fer á land, nær havnini við Puerto Baquerizo Moreno, á oynni San Cristobal, hetta hendir tætt við Galapagosoyggjarnar. Nógv olja lekur út í havið.
- 2015 - Listaboykottið, sum listafólk í Føroyum settu í verk ímóti tí almenna við Mentamálaráðnum á odda 2. november 2012, er nú av. Tað vóru Steintór Rasmussen og Teitur Lassen, ið tóku stig til boykottið, eftir at samgongan valdi at skerja játtanina við einum fjórðingi.
- 2015 - Mentanarvirðislønir Landsins, sum áttu at verið handaðar dagin fyri, hin 15. januar, verða orsakað av óveðri, handaðar 16. januar á samkomu í Deplinum í Skálavík. Tórbjørn Olsen, listamálari, fær Mentanarvirðisløn Landsins, Tey av Kamarinum fáa Heiðursgávu landsins, Mathias Kapnas, tónleikari, fekk virðisløn til Ungt listafólk. Oddvør Johansen, rithøvundur og Katrin Ottarsdóttir, filmsleikstjóri, fingu Sømdargávu landins.
- 2015 - Landsstýrismaðurin í mentamálum, Bjørn Kalsø, kunnger, at orðabøkur Sprotans nú verða ókeypis atkomuligar hjá øllum ið ynskja tað, bæði føroyingum og útlendingum, í Føroyum eins væl og úti í heimi. Henda tænasta verður fíggjað av Mentamálaráðnum og Kommununum í Føroyum. Avtalan er fyri trý ár fyribils og er ein avtala millum Mentamálaráðið, Kommunufelagið umboðandi allar kommunur í Føroyum og forlagið Sprotan. Í løtuni eru 13 bøkur á kervinum, og tær eru nú fríar hjá øllum at nýta. Fleiri mótmælistiltøk vóru í samband við, at føroyskir næmingar, ið áðrenn 1. januar 2015 høvdu ókeypis atgongd til orðabøkur Sprotans, mistu henda møgulleikan frá 1. januar 2015 og til ein loysn varð funnin í dag. Eitt nú høvdu studentaskúlanæmingar í Hoydølum og Suðuroynni trappuverkfall nakrir dagar frammanundan, og næmingar frá framhaldsdeildini í Eysturskúlanum í Havn handaðu eitt mótmælisskriv til Heðin Mortensen, borgarstjóra, sum lovaði, at ein loysn fór at vera funnin, tó ikki bara fyri næmingar í Havn men fyri allir føroyingar og eisini fyri útlendingar kring allan heimin.
Føðingar[rætta | rætta wikitekst]
- 1874 - Robert W. Service, bretsk-kanadiskt skald (d. 1958)
- 1901 - Fulgencio Batista, kubanskur forseti (d. 1973)
- 1931 - Johannes Rau, tyskur forseti (d. 2006)
- 1933 - Susan Sontag, amerikanskur rithovundur (d. 2004)
- 1948 - John Carpenter, amerikanskur leikstjori.
- 1974 - Kate Moss, ensk supermodell.
- 1979 - Aaliyah, amerikonsk songkvinna (d. 2001)
- 1983 - Emanuel Pogatetz, eysturikskur fotboltsleikari.
- 1988 - Nicklas Bendtner, danskur fotboltsleikari.
Andlát[rætta | rætta wikitekst]
- 1957 - Arturo Toscanini, italskt tonaskald (f. 1867)
- 1993 - Jón Páll Sigmarsson, íslendskur kraftamaður (f. 1960)

robotstxt: allowed

filter: keep


text:
Rognkelsi (rognkelsisættin),
grárognkelsi !, reyðrognkelsi F .
Cyclopterus lumpus Linné, 1758
Stødd: Rognkelsi verður upp í góðar 60 cm, vanliga um 30-40 cm. Siljafiskarnir eru smærri enn rognafiskarnir.
Dýpi: Rognkelsi er úr fjøruni og vatnskorpuni niður á 50-200 m, onkur sigur 400 metrar. Tað er eisini uppsjóvarfiskur úti á víðum havi.
Litur: Tað er myrkagrøn-grá-brúnt um bakið. Undir búkinum og eitt sindur upp á síðurnar er tað ljóst grønt. Í gýting eru siljafiskarnir myrkabrúnir ella svartir um bakið, reyðbrúnir um síðurnar og undir búkinum.
Lýsing: Rognkelsi er stutt, høgt og rættiliga breitt í skapi. Fremra ryggfjøðurin er umskapað til ein margháttligan vøkstur, tornir á bakinum. Aftara ryggfjøður er aftast á sporlinum, og sama er gotfjøðurin. Tær eru eins til støddar og hava vanliga fjaðraútsjónd. Uggafjaðrarnar eru nakað stórar og eru fremst við kápuna og inn undir øsið. Sterturin er rundaður aftan. Búkfjaðrarnar eru umskapaðar til ein súgvikopp, ið situr fremst undir búkinum. Fiskurin sýgur seg viðhvørt fastan á steinar og annað. Á hvørji síðu eru trý røð av beinkendum naddum, frá høvdinum og aftureftir. Tað hevur flatan búk, kann standa uppreist. Skræðan er serliga tjúkk.
Eyðkenni: Sera klumput í útsjónd. Kann neyvan mistakast fyri nakran annan fisk her um leiðir.
Týdningur: Summastaðni verður tað veitt. Rognini verða onkustaðni brúkt til kaviar. Í Føroyum hevur rognkelsi ikki havt vinnuligan týdning.
da: Stenbider – Kvabso, en: Lumpfish, fr: Lompe, ís: Hrognkelsi, no: Rognkall – Rognkjekse, tý: Lumpfisch
Sí myndir og videoklipp her.
Útbreiðsla: Rognkelsi er á víðum havi og inni við land, líka í sjóvarmálan. Tað er allan vegin frá Eysturgrønlandi og Íslandi til Føroya. Annars er tað í Barentshavinum suður í Biskeiavíkina, kring Bretsku Oyggjarnar, og í Eystarasalti. Frá Diskovíkini, Davisfirði og Hudsonflógvanum til New Jersey.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Sporðdrekafiskar Scorpaeniformes
Í sporðdrekahópinum eru 26 ættir, ið hava 279 slektir og 1477 sløg.
Av hesum eru undir Føroyum 7 ættir við 17 slektum og 23 sløgum:
Fiskarnir í hesum hópinum eru í stødd smáir til miðal, sterturin er oftast nakað rundaður aftureftir, onkuntíð innbogin, men sjáldan sýldur. Uggafjaðrarnar eru oftast avrundaðar aftan.
Fiskarnir eru oftast klæddir við píkum ella beinplátum um høvd og bul, yvirhøvur hvassir, harðir og knortlutir fiskar.
Sporðdrekafiskar eru um øll høv, onkur sløg eru í blandingsvatni og onkur eisini í feskvatni.


text:
Jógvan Nolsøe. Hann varð borin í heim á Tvøroyri í 1884. Liðugur við barnaskúlan fór hann á posthúsið at arbeiða, og har starvaðist hann alla ævi sína. Hann var tjóðskaparhugaður maður og virkin innan ungmannafelagsarbeiði, ikki minst ta tíðina, Hans Andrias Djurhuus sat sum fyrstilærari á Tvøroyri 1916-19.
Hann var trúgvur kirkjugangari, og hann yrkti hóp av sálmum og týddi enn fleiri; vit nevna sálmin »Jól hava einglaljóð« og týðingarnar »Nærri mín Gud til tín« og »Mín Immanuel«.
Hann týddi eisini dópssálmin »Harrin rættir út sín arm« og brúðarvígslusálmin »Tit hús tykkum byggið«.
Í sálmabókini eigur hann 3 upprunasálmar og 8 týðingar, og eftir hann er savnið »Streingir«, 1963, sum umframt sálmarnar fevnir um yrkingar frá fimti ára skeiðnum 1912-62.
Jógvan Nolsøe doyði í 1966.
Úr: Árni Dahl: Bókmentasøga I-III. Fannir. 1980-83.


text:
Tað er ein margháttlig støða, sum borgarstjórin í Tórshavn er komin í, í sambandi við orkuútbyggingina á Miðnámsskúlanum á Marknagili. Tórshavnar kommuna, og harvið borgarstjórin er partseigari av Fjarhitafelagnum, er komin í eina parlamentariska tvístøðu, tí hvønn Harra skal borgarstjórin tæna, síni egnu kommunu ella einari loysn, sum landsins myndugleikar hava mælt til. Uttan at taka støðu til, hvørt útbygging er hin rætta, so er hetta ein sera óheppin parlamentarisk støða.
Í fleiri umførum hevur undirritaða ført fram, at tað er als ikki skilagott, at borgarstjórar sita í tveimum politiskum sessum í senn, tí bland kann skjótt koma í áhugamálini. Tað er ikki sunt fyri okkara fólkaræði, at somu persónar sita í fleiri politiskum sessum í senn. Hetta er við til at smalka um okkara fólkaræði. Somuleiðis er tað heldur ikki nøktandi, at løgtingslimir nú velja at manna sessir í býráðnum, samstundis sum teir sita í Løgtinginum. Tíðin er uttan iva komin til, at uppskotið hjá undirritaðu um borgarstjórar á Tingið verður tikið fram aftur, nú í broyttum líki, at man bert kann móttaka ta einu almennu lønina fyri politiskt arbeiði. Hetta fer kanska onkran at velja annan sessin framum.


text:
Í Føroyum seta vit met í deyðsvanlukkum á arbeiðsplássum. Seinastu fimm árini, er í miðal ein persónur deyður um árið í Føroyum. Tað fortelur Kringvarpið.
Fyri trimum árum síðani doyði ein 22 ára gamal maður í einari arbeiðsvanlukku hjá Faroese Maritime Services. Árið fyri tað, í 2013, doyði ein annar ungur maður í arbeiðsvanlukku við AB-vøllin, fyri Húsavarðatænastuna.
Tá Arbeiðseftirlitið kannaði hesar vanlukkurnar, vísti tað seg at vera fleiri viðurskifti ið ikki vóru í lagi. Millum annað manglaði neyðug tól og útgerð, umframt kunning til starvsfólkini. Harafturat var arbeiðið ikki nóg væl skipað.
Faroese Maritime Services og Húsavarðartænastan fingu bót á ávikavíst 20.000 og 40.000 krónur fyri vanlukkurnar. Hetta hevur fingið ymsar politikkarar á krevja bót á økinum - millum annað var lovað at hækka bøturnar fyri slíkar vanlukkur, men enn er tað ikki hent.
Men eitt er at krevja hækkaðar bøtur fyri slíkar vanlukkur. Eitt annað er, at vanlukkurnar henda yvirhøvur. Leivur Persson, stjóri á Arbeiðseftirlitinum, greiðir Kringvarpinum frá, at vit hava nógva tunga vinnu í Føroyum ið altíð fer at hava ein ávísan vanda. Hann leggur tó afturat, at Arbeiðseftirlitið var fyri stórum sparingum í 2011 og minkað munandi síðan 2008. Tískil hevur verið eftirlitið ei heldur verið nøktandi.
Landsstýrismaðurin í arbeiðsmálum, Henrik Old, hevur lovað, at hesi viðurskifti skulu bøtast um. Millum annað skal játtanin til Arbeiðseftirlitið hækka, umframt at heimildirnar hjá Arbeiðseftirlitinum skulu víðkast.
Síðan 2008 er játtanin til Arbeiðseftirlitið minkað nógv, í 2011 máttu heili 6 starvsfólk sigast upp, ið svaraði til 50% av stovninum. Í 2015 byrjar játtanin at hækka aftur, og samanleggingar á stovninum gera, at starvsfólkatalið hækkar aftur. Í dag arbeiða 12 fólk á stovninum, ið nú kallast Arbeiðs- og Brunaeftirlitið. Hóast játtann er hækkað, er hon ikki líka stór sum hon var í 2008.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Heimasíðan hjá Tórshavnar Kommunu upplýsir í dag, at tilboðini at veita flytilig áskoðarapláss til Høllina á Hálsi nú eru latin upp. Fýra tilboð komu inn og hevði Nema tað bíligasta tilboðið. Tilboðini kostaðu ímillum sjey og hálvusættu milliónir krónur.
Høllin á Hálsi verður í løtuni bygd, soleiðis at tveir handbóltsvøllir kunnu húsast í høllini. Áhugin og virksemið í høllini er nevniliga somikið stórt, at høllin leingi hevur verið ov trong. Flytiligu áskoðaraplássini fara at gera, at møguleikarnar til at brúka høllina gerast fleiri og sostatt verður virksemið meira effektivt.
Tær fyritøkurnar ið komu við tilboðið vóru:
Unisport, Eikin: kr 6.965.436
Inventartænastan: kr 5.600.000 (alternativ boð: kr 5.320.000)
Laiderz: kr 5.876.841
Nema: kr 5.536.024
Sum sæst hevði Nema bíligasta tilboðið. Nú fara tilboðini til politiska viðgerð.


text:
c-Bricks.com CMS
Okkara CMS skipan er løtt og líkatil at brúka hjá øllum. Vit meina at øll kunnu brúka loysnirnar hjá okkum við minimal upplæringstíð. Tað kostar ikki eyka at fáa upplæring í at brúka okkara skipanir.
Skermmyndin omanfyri vísir editorin í skipanini. Hesin editorur er umdreyningspunkt í allari skipanini, bæði viðv. broytingum, upprættan av nýggjum síðum v.m.
Einasta krav er, at man hevur samband við inernetið, hevur ein kagara og er online.
Fyri at dagføra tína heimasíðu við c-Bricks CMS, skal tú innrita á síðuna og byrja at broyta-, innseta síður, navigerings punktir. Lætt og einfalt.
c-Bricks CMS er gjøgnumtesta við fleira árum á baki og er klárt til brúk tá vit levera til tín. Skipanin kann innsetast á allar heimasíður.
Um tú velur okkara loysn, kann tú velja eitt standard design ella tú kann lata okkum designa heimasíðuna fyri teg og eftir tínum ynski og tørvi og til tína móttakarabólkar / málgruppu.
Okkara modulir eru m.a.:
- CMS Standard
- CMS Medium
- CMS Advance
- Samanspæl / implementering av Facebook so at heimasíðan kann fáa innihald frá Facebook og Facebook fáa innihald frá heimasíðuni
- Tíðindamodulir í ymiskum formati og variantum
- Tíðindabræv listar
- Fíla viðgerð
- eHandil modul
- Frymil til samband við egnum teigum
- Forum
- Modul til viðskiftafólk at heinta fílar niður
- Myndasavn, bæði vanligt og myndir frá Facebook
- Atkvøðu modul
- ... nógv ymisk onnur
Øll modulir kunnu tillagast eftir ynski og til tín móttakarabólk. Um eitt modul ikki finnst sum standardvøra, ja so programmera vit tað til tín.


text:
Lurta her eftir lýsingini "Ber orðið brek"
Mánakvøldið 13. februar og mikukvøldið 15. februar skipar MBF fyri tveimum ymiskum pallborðfundum undir yvirskriftini "Ber orðið brek, har luttakarar fara at umrøða orðið brek og áhoyrarar kunnu siga sína hugsan.
Luttakarar við pallborðini verða:
Klaksvíkar bókasavn 13. februar kl. 19.00
Eyðgunn Samuelsen, landsstýriskvinna
Katrin Næs, Málráðið
Martin Jóhannesen, skrivstovumaður
Sigrun Wardum, forkvinna í Javna
Øssur Winthereig, journalistur
Bókasavnið við Løkin Runavík 15. februar kl. 19.00
Jonnhild Reynholdsdóttir, forkvinna í Sosialu nevnd
Meinhard Jensen, studentaskúlalærari
Marna K. Jacobsen, Málráðið
Herit Joensen, lærari
Tormóður Stórá, leiðandi yvirlækni
Øll eru hjartaliga vælkomin!
MBF


text:
Hvat kann eg arbeiða við?
Í okkara stimbrandi og stuðlandi umhvørvi fært tú eina høvuðsuppgávu at loysa, sum er tengd at tíni fakligu bakgrund og tí, Formula hevur tørv á. Niðanfyri eru dømi um møguleikar á Formula:
Menning & forritan
Menning & forritanVer við í støðugu menningini av okkara softwareloysnum.
Brúkaraupplivilsi & brúkbæri
Brúkaraupplivilsi & brúkbæriSniðgev markamót (interface), ger kvalitativar og kvantitativar brúkara- og brúkbæriskanningar.
Handil og søla millum fyritøkur
Handil og søla millum fyritøkurKanna marknaðir, skriva frágreiðing um altjóða rák og greiningar av vinnugreinum.
Samskifti & miðlan
Samskifti & miðlanKnýt vevsíður, sosialir miðlar, tíðindabrøv saman við tiltøkum.
Hví velja Formula?
Á Formula verður títt avrik ikki sett á hillina, men brúkt í víðarimenningini av loysnum okkara.
So siga tey lesandi
Soleiðis siga nøkur av teimum lesandi um, hvat tey hava fingið burturúr at hava verið í starvsvenjing og lestrarstarv á Formula.
“Á Formula fekk eg neyðugu avbjóðingarnar og frælsi til sjálvur at loysa tær”
Bartal Clementsen
Hevur lisið til teldustøðing á Føroya Handilsskúla og starvast nú á Formula
“Lestrarstarvið á Formula birtir upp undir míni skapandi evni”
Dánjal Jákup Hansen
Hevur lisið til teldustøðing á Føroya Handilsskúla og starvast nú á Formula
“Á Formula sleppi eg at royna tað ástøðiliga í verki”
Robert Gutke
Hevur lisið KT-verkfrøði á DTU og starvast nú á Formula
Vit bjóða heiminum av
Loysnir frá Formula verða seldar kring allan heimin. Nevnast kann Totalview, sum í dag hevur yvir 100.000 brúkarar.
Partur av einum livandi og skapandi miðstaði
Formula er partur av tí livandi og skapandi umhvørvinum í Havn – ein miðstaður sum bjóðar livandi mentan, spennandi handlar við føroyskum sniði í heimsflokki, livandi kaféir, bestu matstovur og góðir gistingarmøguleikar. Her er søga og nútíð, her liva stórbýarmentan og føroysk bygdarmentan lið um lið.
Førleikakrøv og setanartreytir
Tú ert lesandi á hægri háskúla og hevur góð samstarvsevni, ert ágrýtin og kanst arbeiða sjálvstøðugt og ert til reiðar at royna nýggjar avbjóðingar. Tú eigur umframt hetta at vera stinnur í føroyskum og enskum máli. Tað er ikki neyðugt at hava serligan tøkniligan kunnleika til tær telduskipanir, sum Formula veitir, tí haldgóð upplæring verður veitt innan økið.
Nakað fyri teg?
Vilt tú gerast ein partur av okkum, og heldur tú teg hava neyðugu førleikarnar? Send umsókn tína við viðkomandi prógvum, lívsrensli (CV) og viðmælum. Hevur tú spurningar ring til okkara á 34 40 00.
Set teg í samband við okkum í dag
Set teg í samband við okkum og hoyr meira um Formula, og hvat vit kunnu bjóða tær.


text:
Hypnosa
Nøkur orð um Hypnosu:
Hypnosa snýr seg í høvuðsheitum um fokus og hugsavnan.
Tann hypnotiseraði er 100% tilstaðar og kann ikki, mótsatt mytuni, lokkast til at gera ella siga nakað, hon ella hann ikki sjálv/ur vil.
Álit er trygdin millum hypnotisørin og tann hypnotiseraða. Avtalað verður, hvat skal viðgerðast, og skuldi tað hent, at hypnotisørurin ikki yvirheldur avtaluna, men t.d. byrjar at spyrja um eitthvørt, ið ikki varð avtalað frammanundan, hvørvur hypnosan beinanvegin. Lat okkum til stuttleika siga, at biðið verður um pin-koduna hjá tí hypnotiseraða :-) Tá hvørvur hypnosan beinanvegin, tí tað var ikki ein partur av avtaluni!
5 misskiljingar í samb. við hypnosu:
- Eg havi ongantíð verið í hypnosu fyrr! - Tað hevur tú óivað. Hevur tú dagdroymt, start út í tóman heim, havt tankarnar onkra aðrastaðni, t.d. um tú hevur koyrt bil uttan at minnast seinastu kilometrarnar, hevur tú verið í hypnosu.
- Eg kann hypnotiserast móti mínum vilja! – Nei, tað ber ikki til. Hypnosa riggar ikki, um avtala ikki er gjørd frammanundan.
- Eg kann ikki hugsa! – Jú, bæði væl og virðiliga. Í hypnosu verða allir óviðkomandi og órógvandi tankar beindir til viks ta løtuna.
- Eg kann koma til at avdúka meir enn eg vil! – Nei, ber snøgt sagt ikki til, tú ert við títt fulla vit alla tíðina.
- Eg kann ikki sjálv/ur koma úr aftur hypnosuni – Jú, missur tú hugsavnan, ger hypnotisørurin okkurt skeivt, sum kanska ikki er partur av avtaluni tykkara millum ella gongur ov long tíð, so svongd, tosti ella líknandi tørvir fara at gera um seg, hvørvur hypnosan.


text:
Tað skal ikki vera nøkur loyna, at eisini eg eri fallin pladask fyri hugfangandi Netflix røðini Stranger Things. Røðin er ein fagnaður av 80'ara sjónvarpi, 80'ara filmi og 80'ara poppmentan yvirhøvur. Hevur ein nakrantíð havt alsk til Stephen Spielberg, Steven King, John Carpenter, Alien/s, George Lucas o.a., so er nógv at fara eftir. Gamaní eru tilsipingarnar konstantar og eyðsýndar, og tað koma løtur fyri í 1. sesong, har alt mestsum verður vundið upp í eitt tilsipingargildi.
Kortini verður ein bitin av røðini, og tað tilsipingarliga gevur eisini
meining. Poppmentan hevur, eins og populertónleikur, ein "sykliskan"
dám, har tað sum fyrr var kul brádliga verður kul aftur, um enn í
dagførdum hami. Einki nýtt í tí, og tað er í lagi tá tað er somikið gott
sum her. Havi tað á sama hátt við hugvekjandi tónleikinum í røðini.
Tónleikurin sipar lystiliga til 70'ara og 80'ara synthesizer tónleik a la Tangerine Dream, John Carpenter, Vangelis, Giorgio Moroder v.fl. Tað eru teir báðir Kyle Dixon og Michael Stein úr amerikanska "synthwave" bólkinum S U R V I V E úr Austin, Texas, ið hava framleitt tónleikin. "Synthwave" ella "retrosynth" er ein bylgja, ið hevur tikið seg upp seinasta ártíggið, har nútíðar synth nøvn gera tilvitaðar og eyðsýndar tilsipingar til synthesizer rákið frá 70'unum og 80'unum. Tó við tí muni, at nýggju bólkarnir innarbeiða nútímans framleiðslusnildir úr elektroniskum dansitónleiki.
Stranger Things ovfarakætið fekk meg at flippa eitt sindur út við einum synthesizer Spotify playlista, ið fekk heitið Stranger Synths. Playlistin inniheldur bæði klassisk synth/sequencer nøvn og nýggjari synthwave nøvn. Úr eldra ættarliðnum finna vit nøvn sum Tangerine Dream, Jean Michel Jarre, John Carpenter, Vangelis, Giorgio Moroder, Brad Fiedel, Goblin, Popol Vuh, New Order, Brian Eno, Jan Hammer og Angelo Badalamenti. Av nýggjari synthwave nøvnum fevnir listin um S U R V I V E, Oneohtrix Point Never, Sinoia Caves, Disasterpeace, Xander Harris, Steve Moore, Emeralds, Umberto og Victims.
Havi einans hildið meg til instrumental synthesizer og/ella sequencer løg. 40 løg, 24 artistar, á tilsamans 3 tímar og 25 minuttir. Njótið!
Ynskir ein forrestin at vita meir um synth ljóð og arpeggio figurar í Stranger Things, so er hesin mini-dokumentarurin fínur til endamálið. Góðir gamlir kenningar og klassikarar sum Juno 6, minimoog, Juno 106 og Prophet 5 eru við. Stak áhugavert.
Musician, DJ, writer, piano teacher, lecturer, musicologist, collector. This is my blog (only in Faroese since 2016). Much of what I immerse myself in has to do with music. Based in Tórshavn, Faroe Islands.


text:
ArtiCon á vitjan
ArtiCon hevur í dag verið á vitjan í Vágs Skúla og kunna um teirra spennandi felag í byggi- og anleggsvinnuni. Sera góðir og nógvir møguleikar eru at fáa eina útbúgving og/ella arbeiði í hesari vinnu. ArtiCon hevur ein stóran starvsfólkahóp, og er talan um bæði fak- og ófaklærd starvsfólk bæði kvinnur og menn.
Hjá ArtiCon starvast verkfrøðingar, byggifrøðingar og byggitøkningar, búskaparfrøðingar, bil- og maskinførarar, timburfólk, ófaklærd arbeiðsfólk, mekanikarar og so víðari. Alt hetta hava teir á Articon kunna okkara næmingum í 9. og 10. Flokki um, nú teir standa á gáttini at fara út á arbeiðsmarknaðin ella til víðari lestur.


text:
Jógvan Arge fer at hava móttřku og almenna bókaframlřgu á Reinsarínum í Havn fríggjadagn 4. december. Framlřgan verđur frá frá kl. 15.30 til 17.00. Har verđur tónleikur, sangur, upplestur, rřđur og gott til góman.
Samstundis verđur hřvi at ogna sćr bókina og fáa hana signerađa.
Á móttřkuni fer Jógvan Arge at greiđa frá nýggju bók síni ”Havnardrongur og gřtuskuri”. Uni Arge og Robert McBirnie verđa á pallinum viđ sangi og tónleiki og ein annar hálvur skuri,Tórbjřrn Jacobsen, fer at siga, hvat hann hevur fingiđ burtur úr at lesa bókina.
Havnarmađur og gřtuskuri
Hetta er 20. bókin, Jógvan letur úr hondum. Pallurin er tađ umhvřrviđ, hann vaks upp og ferđađist í. Pápin var havnarmađur viđ stórum H, og mamman av tí, tey rópa stóra G í Syđrugřtu.
Jógvan er úr einum nýggjum býarparti, har břrnini vóru mong og rćsurnar víđar viđ Húsagarđsbřnum, Viđarlundini og ítróttavřllunum í Gundadali. Hann gekk í katólskan barnagarđ og skúla. Fór úr realskúlanum í Hoydalar og var longu giftur og pápi, tá hann tók studentsprógv.
Krýnikan er ein ferđ hús úr húsi í stóra grannalagnum og sřga um foreldur, ommur og abbar í Havn og í Syđrugřtu. Í Havn hřvdu tey stórt virksemi viđ bussum, bilum og kiosk. Í Gřtu hřvdu tey handil, bindistovu og ráfiskakjallara. Ćttarbond hansara og hjá konuni Maritu verđa greinađ norđanfjřrđs og sunnanfjřrđs.
Í 60unum stovnađi Jógvan saman viđ vinmonnum egiđ ítróttafelag, var formađur í Nćmingafelagnum í Hoydřlum, limur í Unga Tjóđveldinum og í blađstjórnini á ítróttablađnum ALT um ítrótt. Hansara fyrstu fet í útvarpsarbeiđi vórđu tikin í barnaútvarpinum longu í 50unum. Bókin er umbrotin, prentađ og innbundin á Fřroyaprenti.
---


text:
Mortan Østerø, Sosialurin í dag:
Birgir Kruse heldur, at tøkniliga menningin hevur darvað góðskuna á tíðindaflutinginum um allan heimin. At tað er vorðið lættari at framleiða tíðindi á øllum pallum, hevur elvt til størri mongd av vánaligum tíðindatilfari.
Birgir Kruse, ritstjóri og PD í samskifti, stóð á odda fyri at gera eina bók um fjølmiðlar til føroyska skúlaverki í 2007. Í 1995 fekk hann norðurlendska journalistvirðisløn fyri mentanarsendingar í Útvarpinum. Birgir heldur, at tøknilig frambrot hava gjørt tíðindaflutninginum eina bjarnartænastu.
- Aðalmálið hjá tøknini er at alt skal verða betri, skjótari og størri. Journalistiskt væntaðu vit tí øll, at nú fingu vit betri stundir at gera tilfar á øllum pallum, men so varð ikki, sigur Birgir.
Sambært honum, so hava fortreytirnar lagað seg øðrvísi, tá ið tað kemur til tíðindaflutning. Við tøknini uppdaga redktionellir leiðarar, at færri fólk kunnu gera sama arbeiði. Fyri tíðindaflutningin merkir tað, at nógv færri fólk hava tilfarið um hendi, áðrenn tað verður lagt út til brúkaran.
- Í 1970unum høvdu vit heilt upp í sjey til níggju prentað tíðindabløð okkurt ári – og eru uppløgini røtt – so er tað heilt vist heimsmet í at lesa tíðindabløð fyri hvørji 1.000 fólk. So føroyingar hava altíð verið eitt lesandi fólk, sum hava nógv at siga øðrum medborgarum. Munurin á tá og nú er, at fleiri starvsfólk sóu tekstin, innan hann fór til prentingar. Í hesum førinum er tøkniliga menningin ein beinleiðis orsøk til, at tíðindaflutningurin er verri fyri, tí dagsins tøkni ger, at redaktiónirnar kunnu rekast við færri fólkum, so færri eygu eru á tilfarinum, sigur Birgir Kruse.
Ótolin ringrás
At tíðindaflutningurin í størri mun er á netinum, hevur eisini sett hægri ferð á samlaða tíðindameldurin og latið upp fyri snaratgongd hjá brúkarunum til tíðindatilfarið. Sambært Birgi, hevur økta ferðin á tíðindaframleiðsluni elvt til óhepnar brúkara- og tíðindaframleiðsluvanar.
- Vit eru komin í eina ónda ringrás. Annan vegin kann tað vera, at vanligi lesarin billar sær inn, at hann hevur bara stundir at lesa smátíðindi, skjótar notitsir og einki meir, og hinvegin kann tað vera, at redaktiónin hevur tað hugmynd, at lesarin veruliga er ótolin og aldrin skal fáa drúgvan tekst ella tilfar, sum er knortlut og ringt at sodna. Og onkur er, sum í álvara billar sær inn, at drúgvur tekstur bara kann vera á pappíri og aldri á skíggja. Av tí sama tekur talgilda redaktiónin á seg, at framleiða mest møguligt innan stytstu tíð, hóast redaktionella starvsfólkatalið er minkandi. Onkuntíð kann hepnast væl, men góðskan á miðlaða tilfarinum verður oftast hareftir, og mistøk – bæði innihaldsliga, hagfrøðiliga og málsliga – kunnu verða graverandi, sigur Birgir.
Hann vísir á, at gott, gravandi tilfar tekur langa tíð at framleiða, men tá ið ein ónd og ótolin ringrás í flestu førum sleppur at seta dagskránna, tá verður torført at fáa eitt journalistiskt úrslit, sum fleiri eru nøgd við.
- Tað er sum við ostalýsingini hjá Klovborg; 'Klovborg ostur tekur ta tíð, sum ostur tekur'. Tíð tekur tíð og tíð krevur fólk, og fólk kosta pengar. Fíggjarligi spurningurin og ótolnið, sum er knýtt at tíðindarúgvuni, ganga hond í hond, og redaktiónirnar eru tódnaðar, hóast tær framleiða tað sama, og summar halda seg hava funnið eina nýggja nisju av tíðindum. Læta vit okkum fanga av hesi óndu ringrás, skvisa vit alt niður í næstan onki og fáa eina tilsvarandi ringa vøru, eina discount-vøru, sigur Birgir Kruse.
Smáredaktiónarí
- Við tøkniligu menningini, er tað eisini vorðið meira ómakaleyst at stovna og reka eina skjóta tíðindasíðu, og fleiri smærri tíðindasíður seta seg førar fyri at veita tíðindi um alskyns mál, hóast tey kanska bert eru eitt ella tvey starvsfólk, sigur hann.
Í hoyringsskrivinum um stuðul til privatu miðlarnar í farnu viku, sóu vit, hvussu nógvir tíðindamiðlar eru í landinum, og sama er galdandi í øllum øðrum londum. Summir miðlar hava sera avmarkað tal av starvsfólkum, men allir kappast um somu lesarafjøld og sama lýsingarmarknað.
- Tá ið tað tøkniliga gerst lættari at reka ein miðil, verða eisini fleiri aktørar. Eigara- og lønarviðurskiftini á miðlum og tíðindastovnunum verða kroyst við óneyðugari kapping, sum fyrst og fremst hevur uppsagnir og óstøðug viðurskifti við sær, sigur Birgir, ið metir, at júst hetta er ein av meginorsøkunum til eina objektivt mett minkandi góðsku á tíðindunum, sum hann sigur.
- Tað eru tey á privata marknaðinum, sum eg hoyri siga, at tíðindaflutningurin skal hava eitt ávíst lesaratekki, so hann kann toga lýsingainntøkur frá øðrum miðlum. Vit síggja sostatt, at góðskan verður niðurraðfest fyri at tryggja, at miðilin vinnur á hinum, ella í minsta lagi yvirlivir. Tøkniliga menningin, sum skuldi vera okkara vælsignilsi, er vorðin eitt forbannilsi, tí hon tryggjar, at hetta ber til og kann halda á í langa tíð uttan stórvegis fígging og arbeiðsorku. So tað er greitt fyri mær, at tað, sum vit vanliga kallaðu tíðindini fyrr, eru vorðin verri í sama tíðarskeiði, sum tøknin er vorðin betri og lættari atkomulig.
Kreativt kappingarføri
Økta talið av miðlum, ið veita tíðindi ókeypis, eru helst tengdar at lýsingainntøkum, sum víðari er tengdar at stórari lesarafjøld. Ítøkiliga kann tíðindasíðan vísa lýsarum á 'vísi-tølini' hjá sær – altso hvussu nógvar ferðir teirra síðir hava verið vístar. Tá kemst ikki uttanum, at summar søgur fanga lesaran í størri mun enn aðrar, og sambært topp tíggju listunum á føroysku tíðindasíðunum, hava tær flestu skakandi yvirskriftir.
- Á netinum skal brúkarin sjálvur klikkja á einstøku søguna, og samlaðu klikkini verða skrásett, so redaktiónsleiðarin sær, hvørjar søgur og yvirskriftir fanga meir enn aðrar. Hóast tað altíð er vágið, so kann journalisturin við hesum í huga verða kreativur og leggja seg eftir at spíska yvirskriftina fyri at náa fleiri klikkum, sigur Birgir og tekur fram eitt aktuelt dømi:
'X-Factor Jógvan í fongsul'
- Tað er ein yvirskrift, sum fangar lesaran, tí ein føroyingur í Danmark hevur gjørt okkurt býtt og er endaður í fongsul. Ein garantur fyri nógv klikk. Tá ið stubbin er lisin, vísir tað seg, at Jógvan bert hevur framført í einum fongsli – hann er ikki fongslaður. Fyrisovítt lýgur journalisturin ikki, men hann spískar yvirskriftina, bara við klikkum í huga soleiðis, at tað ikki er samsvar millum tankan ein ger sær út frá yvirskriftini, og veruligu søguna, sigur Birgir Kruse.
- Summi bløð úti í heimi hava fólk í starvi, sum einans gera yvirskriftir, og eg havi fulla virðing fyri einari fangandi yvirskrift, so leingi hon ikki er misvísandi fyri innihaldið, men gevur eitt kreativt meirvirði. Og tá kemur tað at snúgva seg um brúkaraálit. Brúkarin varnast skjótt, um okkurt áhaldandi er tað reina gass. Verða yvirskriftirnar óneyðuga kreativar, ella verða tíðindini løgd út sum best ber til, so finnur brúkarin skjótt aðrar pallar at lesa somu ókeypis tíðindi, sum verða borðreidd á ein meir sannførandi hátt. Hetta er trúfestið hjá miðlabrúkaranum, sigur Birgir.
Krøv til miðlarnar
- Vit muga minna okkum sjálvi á, at vit eru ógvuliga fá fólk. Kunnu vit veruliga rættvísgera, at vit hava so nógvar miðlar til so fáar brúkarar?, spyr Birgir retoriskt.
- Eg kundi ynskt mær færri, men størri, sterkari og betri funderaðar redaktiónir, sum eru í betri sambandi við sínar lesarar. Tá høvdu tíðindafólkini fingið neyðugu arbeiðskorini til at evna tilfarið í øllum teim løgum og sjangrum, sum redaktiónin skal stýra. Men tað er trupult, skal tað ikki ganga út yvir allar tær skjótu smáredaktiónirnar, sum vit eisini vilja hava, og sum í fleiri førum gera eitt málsøkið og effektivt arbeiði.
- Ein skal sjálvandi vera varin ikki at køva talufrælsi, men til tíðir kundi man ynskt sær, at ein miðil hevði eina gátt, líkari tí hjá politisku flokkunum at sleppa á ting. Kanska miðlarnir áttu at verið av einari ávísari stødd, fyri at fingið sømdir at virka, soleiðis at vit sluppu undan alt ov nógvum smáredaktiónum, ið skapa eina kapprenning, sum tekur góðskuna úr samlaða privata tíðindaflutninginum á netinum. Men hinvegin, kanska skal privati tíðindaflutningurin nettup verða soleiðis. Nú fær hann eisini almennan stuðul, meðan almannavarpið ongan stuðul fær. Sjálvt um tað snýr seg um smáar upphæddir, er tað eitt sterkt politiskt signal at senda í einum valári, sigur Birgir.
Klikk-tíðindi køva góðskuna
Av fyrstan tíð hevur brúkarin neyvan verið spurdur um, hvat tilfar er áhugavert at síggja á einari tíðindasíðu. Við marknaðartreytunum, ið seta fram krøv um klikk, so hava brúkararnir hóast alt fingið eitt avgerandi vald á, hvussu nógv og hvat slag av tilfari kemur út, og hvussu yvirskriftirnar verða orðaðar. Heldur verandi mynstur á, við hópframleiddum skundverða tíðindum, so kann tað fáa keðiligar avleiðingar fyri bæði brúkara og framleiðara, heldur Birgir.
- Heldur hetta á, fara vit í størri mun at góðtaka vánaligan tekst, sum vit ditta okkum at kalla journalistikk. Í summum førum kunnu vit í allar besta føri kalla tað vánaligan journalistikk. Eitt slag av teksti, sum hevur vent sær frá at veita samfelagsligt ansni, til at skriva tekststubbar, sum fara so langt, sum at dyrka ein innara svínhund, ið annars ikki er serliga føroyskur skrivingarstílur seinastu mongu árini, sigur Birgir.
- Redaktiónirnar eru tíanverri so bundnar av brúkaranum, ið tær bara kenna umvegis klikkini, at man natúrliga leggur seg upp at hesum hugsaða lesaraynski. Brúkarin kemur sostatt í ta óhepnu støðu, at hann í ávísan mun fær ávirkan á tað, sum redaktiónin velur at skriva. Av tí sama síggja vit kensluporno og persónsøgur á tíðindasíðunum og tað bera gor og gall sum viðmerkingar undir mest skakandi stubbunum.
- Samanbera vit við nú, so hevur ágrýtni miðlabrúkarin atgongd til allar hugsandi miðlar á netinum. Hann kann viðmerkja tíðindi og kann enntá sjálvur skapa tíðindi. Við øðrum orðum, verður hann sín egni miðlaframleiðari, miðlabrúkari og miðlaviðmerkjari. Miðlatørvurin, tá hann er størstur, verður nøktaður við totalari sjálvsstýring, sum fer í sjálvsentrerað sjálvsving, sigur Birgir Kruse.
Trælir av ótolni
Summar av tíðindasíðunum hava vegleiðandi minstakrav fyri hvussu nógvir stubbar skulu verða lagdir út fyri hvønn tíman, hóast tað ikki altíð eru fleiri hendingar at skriva um fleiri ferðir um tíman í einum lítlum samfelag, sum tí føroyska. Birgir skilir væl, at miðlarnir hava sett sær fyri at framleiða nógv tilfar, og vendir aftur til tað óndu ótolnu ringrásina, sum brúkarin og framleiðarin hava snoðið seg inn í.
- Skalt tú síggjast aftur í øllum tíðindameldrinum, so er miðilin noyddur at hava eitt out-put. Tá kunnu vit venda aftur til hina óndu ringrásina. Við einum stórum out-put'i, kann lesarin kenna tað, sum um hann verður mettaður. Bæði lesari og miðil venja seg við, at tað skal vera ein rúgva av tøkum tíðindum. Vit kunnu eisini siga, at hesin áhaldandi tíðindastreymur fer at fóðra tiltakandi ótolseminum, sum skapar ein bundinskap, og bara krevur fleiri tíðindi. Við tílíkum redaktióninum og høgum og týttum out-put frekvensi, fáa vit automatiskt ein verri tíðindaflutning.
- Vit kunnu siga, at júst ótolnið kemur at dríva ein yvirfladiskan tíðindastreym, sum gevur minni og minni meining í almenna rúminum. Hann flytur seg longur burtur frá tí, at seta seg niður í frið og náðum at blaða í einum tjúkkum vikuskiftisblaði, sum er skrivað av vitandi tíðindafólki, grafiskt flott og tekkiliga sett upp - og rættlisið!.
- Tað verður ein ómetaliga stór gjógv millum ynskidreymin um eina stóra avís og skjóta talgilda floymin av smátíðindum, ið mynda okkara gerandisdag. Á netinum eru vit sostatt komin ov langt frá tí sameinandi kvalitetsteksti, sum eigur at vera grundsubstansurin í øllum tíðindaflutningi, sigur Birgir.
- Samanumtikið hava fjølmiðlarnir um allan heimin uppælt ein ótolnan miðlabrúkara, sum er yvirfladiskur og flaksar allastaðni, og tað er vorðið eitt journalistiskt problem, tá ið tíðindafólkini billa sær inn, at tey við ongum starvsfeløgum og ongari fígging kunnu veita øllum heiminum tíðindi. Tá hvørvur í hvussu er tann djúptøkni og reflekterendi tíðindaflutningurin, ið eg vil hava, sigur Birgir Kruse at enda.
Onnur grein um sama evni í Sosialinum dag:


text:
- Tað eru nøkur ting, sum eru lóglig í dag, men sum eru rættiliga ivasom. Vit arbeiða millum annað við at gera reglurnar í samband við lossing, og tað hendir í einum dialogi við vinnuna, so einki kemur óvart á, sigur Leivur Persson, deildarleiðari hjá Arbeiðseftirlitinum.
Georg L. Petersen hevur tosað við Arbeiðseftirlitið um arbeiðstrygd, og í greinini tosar deildarleiðarin frá viðurskiftunum á økinum.
Eitt tíðarskeið stóð serliga illa til við arbeiðstrygdini hjá Faroe Pelagic í Kollafirði, sum var fyri einari røð av óhappum, og sum hóast atfinningar frá Arbeiðseftirlitinum ikki gjørdi stórvegis fyri at tryggja síni fólk.
Serliga stóð illa til í 2013, tá út við tjúgu arbeiðsóhapp vóru fráboðað á virkinum í Kollafirði, sum varð sett undir hert eftirlit. Og sambært Leivi Persson hjálpti hetta um støðuna.
Í samrøðuni við Dimmalætting tosar Leivur Persson um at tað enn er eitt sindur eftir á mál, áðrenn arbeiðstrygdin er heilt í lagi. Ikki bara hjá Faroe Pelagic, men eisini aðrastaðni.
Umframt samrøðuna, eru eisini hagtøl sum vísa, í hvørjum vinnugreinum tað er vandamiklast at arbeiða.
Lesið alla samrøðuna við Leiv Persson í Dimmalætting, sum er í sølubúðunum.


text:
gerðabók
30. fundur
Ár 2013, mikudagin 20. november, kl. 11.00, varð tingfundur settur.
Løgtingsmenninir Joen Magnus Rasmussen, Eivind Jacobsen og Sirið Stenberg eru á fundi í Noregi við Landsstýrismálanevndini, og Bill Justinussen er á fundi í Norðurlandaráðnum, og ríkisumboðsmaðurin var ikki á fundi.
Til viðgerðar:
1. Ófráboðaðir fyrispurningar
2. Kaj Leo Holm Johannesen, løgmaður, leggur fram tingmál nr. F-3/2013 Frágreiðing sambært § 51, stk. 4 í tingskipanini um “Føroyar - eitt land í Arktis. Møguleikar og avbjóðingar”
3. 2. viðgerð av tingmáli nr. 27/2013: Uppskot til eykajáttanarlóg fyri september 2013-4
Broytingaruppskot frá minnilutanum í Fíggjarnevndini fall 10-0-14
Uppskotið samtykt 25-0-0
Uppskotið fer soleiðis samtykt til 3. viðgerð
4. 2. viðgerð av tingmáli nr. 15/2013: Uppskot til løgtingslóg um broyting í løgtingslóg um áseting av skatti (barnafrádráttur)
Uppskotið fall 11-0-14
Málið avgreitt
5. Svar upp á skrivligan fyrispurning nr. S-9/2013 til Bjørn Kalsø, landsstýrismann, frá Eyðgunn Samuelsen, løgtingskvinnu, viðvíkjandi ætlanum at útvega fleiri lærupláss
Málið avgreitt
6. Svar upp á skrivligan fyrispurning nr. S-10/2013 til Bjørn Kalsø, landsstýrismann, frá Kára P. Højgaard, løgtingsmanni, viðvíkjandi tilboði til ung um ókeypis Trygdarskeið og Bláu Bók
Málið avgreitt
7. Svar upp á skrivligan fyrispurning nr. S-12/2013 til Bjørn Kalsø, landsstýrismann, frá Bjarna Djurholm, løgtingsmanni, Viðvíkjandi arbeiðslagnum hjá Málráðnum og starvsnevnd ráðsins
Málið avgreitt
8. Framløga
Formaðurin boðaði frá, at tingfólkini Bjørt Samuelsen og Rigmor Dam og Poul Michelsen vegna Framsókn hava lagt fram tingmálini nr. 51/2013: Uppskot til ríkislógartilmæli um at seta í gildi fyri Føroyar partar av broytingum í hjúnabandslógini og rættarvirknarlógini við tilhoyrandi skjølum, nr. 52/2013: Uppskot til ríkislógartilmæli um broyting í rættargangslógini fyri Føroyar og nr. 53/2013: Uppskot til ríkislógartilmæli um broyting í “anordning om ikrafttræden for Færøerne af lov om ægteskabs indgåelse og opløsning”
- at Fíggjarnevndin hevur lagt fram álit í tingmálunum nr. 32/2013: Uppskot til løgtingslóg um broyting í løgtingslóg um landsskatt og kommunuskatt (Skattalógin) (Hækkað barnagjald), nr. 45/2013: Uppskot til løgtingslóg um broyting í løgtingslóg um landsskatt og kommunuskatt (Skattalógin) (Skatting av fríari telefon og telesamskifti), nr. 46/2013: Uppskot til løgtingslóg um broyting í løgtingslóg um at seta ársroknskaparlógina í gildi í Føroyum og løgtingslóg um landsskatt og kommunuskatt, nr. 47/2013: Uppskot til løgtingslóg um broyting í løgtingslóg um avgjøld við skráseting av motorakførum og nr. 49/2013: Uppskot til løgtingslóg um broyting í løgtingslóg um landsskatt og kommunuskatt (Skattafrítøka fyri hækkað barnagjlad o.a.), og
- at Vinnunevndin hevur lagt fram álit í tingmáli nr. 16/2013: Uppskot til samtyktar um politisk tiltøk, sum kunnu lækka um kostnaðarstøðið í Føroyum
Tikið av skrá:
Svar upp á skrivligan fyrispurning nr. S-11/2013 til Kaj Leo Holm Johannesen, løgmann, frá Kristinu Háfoss, løgtingskvinnu, viðvíkjandi embætisførslu løgmans og fundi millum løgmann og CIP
Formaðurin setti næsta fund at verða týsdagin, 26. november 2013, kl. 11.00, við hesi dagsskrá:
1. Aðalorðaskifti um tingmál nr. F-3/2013 Frágreiðing sambært § 51, stk. 4 í tingskipanini um “Føroyar - eitt land í Arktis. Møguleikar og avbjóðingar”
2. Svar upp á skrivligan fyrispurning nr. S-11/2013 til Kaj Leo Holm Johannesen, løgmann, frá Kristinu Háfoss, løgtingskvinnu, viðvíkjandi embætisførslu løgmans og fundi millum løgmann og CIP
3. Svar upp á skrivligan fyrispurning nr. S-13/2013 til Karsten Hansen, landsstýrismann, frá Sirið Stenberg, løgtingskvinnu viðvíkjandi framtíðarætlanum á psykiatriska økinum
Jógvan á Lakjuni


text:
Ingi Samuelsen
11.01.2018 - 13:36
Ítróttur > Ítróttur > Fótbóltur
39 ára gamli italski málverjin, Gianluigi Buffon, verður framvegis mettur millum heimsins bestu málverjar, hóast hann nú ger klárt til at leggja frá sær sum professionellur fótbóltsspælari.
Uefa.com hevur júst kunngjørt ársins lið 2017, sum er valt í eini atkvøðugreiðslu millum lesararnar á heimasíðuni hjá evropeiska fótbóltssambandinum. Og millum teir 11 úttiknu er italski málverjin.
Tað er annars leikarar, sum spæla við bestu sponsku fótbóltskappingini, ið mynda ársins lið, tí heilir seks av teimum 11 spæla í La Liga. Tveir spæla í bestu italsku, tveir úr Premier League í Onglandi og ein í bestu deildini í Fraklandi.
Hesir eru á ársins liði:
Málverji: Gianluigi Buffon, Juventus
Verja: Dani Alves, Paris, Sergio Ramos, Real Madrid, Giorgio Chiellini, Juventus, og Marcelo, Real Madrid.
Miðja: Kevin de Bruyne, Manchester City, Toni Kroos, Real Madrid, Luca Modric, Real Madrid, og Eden Hazard, Chelsea.
Álop: Lionel Messi, Barcelona, og Cristiano Ronaldo, Real Madrid.
Tryggastur á plássi sínum var Sergio Ramos, ið fekk heili 73,7 prosent av atkvøðurnar á plássi sínum.


text:
Brennur tú fyri at skapa góð og virðilig kor saman við bú- og starvsfólkum á Sambýlinum í Bøgøtu, so er tað kanska tær, vit sóknast eftir.
Vit sóknast eftir
- Avloysara fyri heilsurøktara á setanarbrøki 0,75 at byrja skjótast til ber til 30. apríl 2018. Skiftandi vaktir og annaðhvørt vikuskifti. Møguleiki er fyri føstum starvi eftir hetta.
- Heilsuhjálpara á setanarbrøki 0,55 at byrja 1. februar 2018 ella eftir nærri avtalu. Skiftandi vaktir og annaðhvørt vikuskifti.
- Heilsuhjálpara á setanarbrøki 0,625 at byrja 1. februar 2018 ella eftir nærri avtalu. Kvøld-, náttarvaktir og annaðhvørt vikuskfiti.
Á Sambýlinum í Bøgøtu búgva 8 fólk.
Høvuðsuppgávan hjá starvsfólkunum í Sambýlinum í Bøgøtu tekur støði í visjónini hjá Norðoya Bú- og Heimatænastu (NBH), sum er:
- NBH strembar eftir at skapa fjøltáttaðar møguleikar fyri nærveru, eldru borgarum, avvarðandi og starvsfólkum at gagni.
- NBH vil raðfesta fleksibilitet og samskapan í teimum loysnum, ið framyvir skulu finnast á eldraøkinum.
- Fyritreytin er eitt hugvekjandi øki, sum er grundað á álit, høgt fakligt støði og virðing.
Førleikakrøv
- Útbúgving svarandi til størvini
- Áhuga í at arbeiða við eldri borgarum
- Góð samstarvsevni
Vit kunnu bjóða
- Stórar fakligar avbjóðingar
- Spennandi og sjálvstøðug størv
- Gott samstarv við onnur fakfólk
Lønar- og setanartreytir:
Lønar- og setanartreytir eru sambært galdandi sáttmálum.
Nærri kunning um størvini fæst við at venda sær til Pállfríðu Petersen, deildarleiðara, á tlf. +298 793425.
Umsókn, við avritum av prógvum v.m., verður at senda til nbh@nbh.fo ella Norðoya Bú- og Heimatænastu, Nólsoyar Pálsgøta 32, Postsmoga 2, FO-710 Klaksvík.
Umsóknarfreistin til størvini er á middegi mánadagin 22. januar 2018.


text:
Randi Martin hevur framsýning í Galerie Focus í Lambagerði 1 frá Langa fríggjadegi 14. apríl kl. 16. Framsýningin er opin til 27. apríl, týsdag til fríggjadag kl. 15 til 18, leygardag kl. 16 til 18, eisini er opið eftir avtalu.
Randi Martin er av Tvøroyri og hevur síðani 1959 búð í Danmark, undantikið tvey ár í Congo. Frá 1978 til 1982 gekk hon á Billedskolen í Keypmannahavn. Hon hevur sýnt fram síðani 1979 ymsastaðni í Føroyum og í Danmark, í Týsklandi og USA.
Randi Martin arbeiðir mest við grafikki. Síðani 1999 hevur hon arbeitt á Atelier Agerbo í Keypmannahavn.


text:
Katrina Maria Christiansen hevð als ikki roknað við, at Daily Star fór at brúka myndirnar í stórari grein har spurt verður, hvørt Kristina Maria man vera heimsins vakrasta Manchester United-fjeppa.
Hetta er stutttligt, sigur føroyska kvinnan, sum hevur fylgt við Manchester United í fleiri ár.
- Fyri meg er tað natúrligt at taka myndir í troyggjuni, tí eg gangi altíð í henni kortini, sigur hon.
Katrina Maria Christiansen er í løtuni lesandi í Keypmannahavn, og tað er lesturin, sum kemur í fremstu røð.
Hon viðgongur tó, at hon so smátt er farin at hugsa um, hvat hon kann brúka Instagram til, nú fylgjararnir eru vorðnir so nógvir í tali.
Tú kanst fylgja Kristinu Mariu á Instagram á hesum leinki, og bloggurin kann lesast her


text:
- Tíðindi, mentan og ítróttur
Politiskur viðmerkjari: Samgongan er viknað
Tak niður
- Samgongan hevur framvegis 17 tingsessir, men hon er kortini viknað, nú Sonja Jógvansdóttir hevur tikið seg úr Javnaðarflokkinum.
Tað sigur Árni Gregersen, politiskur viðmerkjari.
Hóast Sonja Jógvansdóttir framvegis sigur seg styðja samgonguna, so ivast Árni Gregersen í, um samgonguflokkarnir fara at hava álit á einum samgongulimi, sum dagin eftir at løgmaður og landsstýri eru vald, tekur seg burtur úr einum flokki.
- Ein møguleiki er minnilutastjórn, men tað vænti eg ikki, at vit fáa, tí eingin siðvenja er fyri minnilutastýri í Føroyum, og tað krevur serligt politiskt handverk, sigur Árni Gregersen.
Hoyr samrøðu, sum Sigrún Brend gjørdi við Árna Gregersen í utvarpstíðindunum.


text:
Í gjárkvøldið um átta-tíðina kendu fólk í Saksun seg aftur óneyðuga órógvað av ferðafólki, sum komu í so tætt uppá. Hesaferð snúði tað seg um fýra fólk úr Suðurafrika, sum við hvør sínari dronu flugu millum húsini.
Sambært Kristinu Christiansen, politisti, sum var vakthavandi týskvøldið, ringdi ein kvinna úr Saksun og segði seg hava ampa av at ein drona fleyg uttanfyri vindeygað. Ein politibilur varð sendur til Saksunar, men áðrenn løgreglan kom á staðið, fór ein annar maður í bygdini til ferðafólkini og bað tey halda uppat at flúgva so tætt. Sambært manninum, sum Dimma.fo hevur tosað við, so noktaðu ferðafólkini tó at seta dronurnar á slætt, og hann fór tí eftir einari seyðabyrsu, tók píkin úr - so als eingin vandi var á ferð - og loysti so eitt skot av eitt sindur frá ferðafólkunum. Buldrið frá seyðabyrsuni hevði við sær, at dronurnar vórðu settar.
Løgreglan mátti tó gera skjótt av í Saksun, tí meðan hon er har, koma boð úr Gjógv, at ein lívleysur maður er funnin í haganum, og tí fer patruljan víðari.
Áðrenn tað, vóru ferðafólkini tó stutt avhoyrd. Tey søgdu seg hava skilt tað soleiðis, at tað var loyvt at flúgva við dronu júst í Saksun.
Kristina Chistiansen sigur tó, at vanligar reglur eru galdandi í Saksun, og tað merkir, at dronurnar skulu vera í minsta lagi 150 metrar frá bygdum øki.


text:
Tit kunnu teknað tykkum til stevnuna við einhvørjum at sýna fram, antin á palli ella á framsýning. Tit, sum velja at taka av hesum møguleikanum, hava fyrimun at sleppa á stevnuna … les meira →
Ung í Føroyum er ein listastevna fyri ung í Føroyum millum 13 og 19 ár. Ung í Føroyum er framførslur, verkstovur og góður felagsskapur millum skapandi ung í Føroyum. Her … les meira →
Heimasíðan hjá Ungum í Føroyum er í løtuni í gerð, tí er í løtuni lítið at lesa her. Gamla síðani er av misgávum burturblivin og arbeitt verður í løtuni við … les meira →


text:
Talvurnar í manntalsgrunninum eru sera stórar, tí tær eru skipaðar sum krosstalvur. Tað vil siga, at ein talva kann vísa, hvussu høvuðseindin ella teljieindin verður skift á fleiri variablar samstundis. Hetta kann enda við so ovurstórum talvum, at yvirlitið hvørvur.
Vel burturúr
Fyrstu ráðini er tí at velja burturúr, tað ein hevur áhuga fyri, tí annars er ógjørligt at fáa nakra hylling á innihaldið.
Vend talvuni rættan veg
Síðani er avgerandi fyri yvirlitið, hvussu talvan vendir, tá hon verður tikin upp. Her eru ráðini at brúka hentleikar í “Broyt og rokna” ið stendur beint omanfyri talvuna. Tú kanst velja “Snúgva frítt” ella “Snúgva við ella móti sólini”. Til ber eisini at brúka frá “Snarvegur”, ið stendur beint omanfyri talvuna. Tú kanst trýsta á fleiri ferðir, so talvan verður snarað, til hon vendir á ein hóskiligan hátt.
Legg merki til teljieindina
Hóast tað verður sagt í talvuheitinum, kann ein villast í, hvat tað er sum verður talt upp í talvuni. Í nógv flestu talvunum er teljieindin fólk. T.d. fólkið skift á húskisstødd o.s.fr. Teljieindinar eru alt fólkið, fólk 15 ár og eldri, familjur, húskir og býlir. Teljieindin er viðmerkt undir lidnu talvuni.
Talvupuntar við ongum tølum
Talvurnar eru so rúgvismiklar av tí, at teljieindin verður krossað við fleiri variablum. Hetta ger, at nógvir talvupuntar kunnu verða við ongum tølum men vísa .. (tveir prikkar) ístaðin.
Ein orsøk er, at tá tølini eru blivin so útgreinað og smá, at vandi er fyri at einstakir persónar, húski ella familjur kunnu kennast aftur, verða prikkar settir í staðin fyri 0, 1 og 2.
Orðalýsingar
Í talvunum kunnu koma nógv ymisk heiti, sum eru torfør at skilja. Tá kanst tú hyggja í yvirlitið við orðalýsingum.
Ein brúkaravegleiðing
Til Hagtalsgrunnin hjá Hagstovuni er gjørd ein brúkaravegleiðing, um hvussu man kann velja burturúr ella seta eina talvu saman. Hon kann eisini brúkast til Manntalsgrunnin. Tú finnur hana her.


text:
Elsa & Ari
This summer we had a photoshoot with two of our Faroese friends Elsa and Ari. They were amazing to work with and the results where great. You are welcome to leave a comment to the photos.
Her eru nakrar myndir av Elsu og Ara. Vit lándu tey í summar fyri at fáa tikið nakrar “forlovilsmyndir” av teimum. Tey vóru sera góð at arbeiða saman við og úrslitini vóru sera góð. Tit eru vælkomin at skriva viðmerkingar til myndirnar.
1.
2.
3.
4.
5.
6.
7.
8.
9.
10.
11.
12.
13.
5 comments so far
-
Ótrúligt sum myndinar eru flottar !
Eg havi altíð dámt væl nummar 9, og ikki minst her. Woow sigi eg bara 😉 Nummar 13 er eisini mega fitt, og riggar væl við svørtum og hvítum 🙂
-
weeeey;) meeega kewlar myndir;) Elsa er møøøøga lekkurrr;) hihihihi…! ::) myndirnar eru eisini flot redigeraðar..serliga mynd 12!;)
…eg má siga at tit hava fingið fatur á teimum røttu modellunum!;) garrrh:P
-
ja, peeena pena flotta Elsa Súsanna Hansen hjá mær 🙂 .. hehe, eri so stolt av henni 🙂 tey rigga soo væl 🙂 eitt flott par má eg siga 🙂
.. og tit á Garfild.fo meega flottar myndir sum yil gera/takað !
Heilsan Bjørt 🙂


text:
Forkunnug vitjan úr Ísrael og Montenegro
Felagið06-06-2013 - Jónfinn Petursson
Mikudagin hevði Havnar Bóltfelag forvitnisliga vitjan úr Monenegro og Ísrael. Tað er UEFA, sum skipar fyri sonevnda Study Group, har limalond koma saman at viðgera ymisk evni.
Í ár var so fyrsta stevnan hildin í Føroyum, og var tað FSF, sum heitti á Havnar Bóltfelag um greiða frá evninum “grasroots” í høvuðsstaðnum.
Formaðurin í Havnar Bóltfelag , Finnbogi Arge, saman við næstformanninum, Børge B. Hansen, tóku ímóti vegna felagið. Harumframt greiddi høvuðsungdómsvenjarin, Milan Cimburovic, frá venjingunum.
Aftaná framløgurnar eygleiddu gestirnir venjingarnar hjá gentunum og dreingjunum í sólskininum í Gundadali. At kalla alt ferðalagið vóru venjarar úr Ísrael og Montenegro.
Montenegro liggur í løtuni á 18. plássi í styrkismetingini hjá FIFA, frammafyri m.o. Ongland. 600.000 fólk búgva í Montenegro, sum áður var partur av Jugoslavia. Málið er tó tað sama, so tað lá væl fyri hjá Milan Cimburovic at samskifta við gestirnar.
Við í ferðalagnum var norski UEFA-umboðsmaðurin og fyrrverandi forsetin í norska fótbóltssambandinum, Per Omdal.
Per Omdal hevur fingið serstaka uppgávu frá norsku stjórnini at menna dreingja- og gentufótbólt í Miðeystri.


text:
Leygardagin 20. august kemur bókin ”Hansina Iversen – Undurfullur ræðuleiki” út. Í tí sambandi er eisini framsýning við grafiskum verkum eftir Hansinu Iversen í Steinprent á Skálatrøð. Í bókini eru brot úr samrøðum, sum Inger Smærup Sørensen, listfrøðingur, hevur havt við Hansinu Iversen seinastu mongu árini. Samrøðurnar geva eitt einastandandi innlit í heimin hjá listakvinnuni og í teir tankar, sum eru støðið undir hennara list. Samrøðurnar leita djúpt inn í tann abstrakta listaheimin og snúgva seg eitt nú um ta undran, sum bylgist í sinninum, tá tú stendur frammanfyri einari mynd eftir Hansinu Iversen. Ì samband við at ”Hansina Iversen – Undurfullur ræðuleiki” kemur út almannakunngera vit næstu dagarnar stutt brot úr bókini:
Er ein orginalitetur til, sum kemur innanífrá og er óávirkaður av uttanífrákomandi inspiratión?
Ja, tað var júst tað vit tosaðu um, tá vit høvdu sæð sendingina um paradísfuglanar á Paradísoynni, altso, um estetikkur ella vakurleiki er eitt instinkt ella ein natúrkraft. Á hesari avbyrgdu og friðaðu oynni, liva fuglar, sum prýða reiðrini og holurnar hjá sær. Flestu hannfuglarnir eru prýddir við litføgrum fjaðrum, men hjá einum slagi vóru teir gráir og keðiligir, ongir f lottir litir at reypa sær av. Teir bygdu sær hvolv, líkasum ein pall við hálvtekju, har teir settu saman blomstur og bløð í alskins litum fyri at lokka honfuglarnar til sín. Ein annar fuglur dansaði fyri honfuglunum, og man sá tær koma ein og ein og settu seg á greinar rundan um hann. Sjálvur hevði hann ruddað sær eitt pláss á skógarbotninum, har hann dansaði fyri teimum. Soleiðis eru vit eisini, tað má vera ein grundleggjandi eginleiki.
Inspiratión er eitt heldur ovbyrjað hugtak, er nøkur meining í at tosa um tað?
Inspiratión er møguliga eitt ovbyrjað hugtak, men kortini er tað altíð galdandi. Men kanska ímyndin av inspiratiónini, sum eitt yvirnáttúrligt fenomen, sum alt í einum hersetur kunstnaran og í sama herindi fer at skapa, er ikki sonn og ei heldur galdandi. Inspiratiónin kemur av at arbeiða við listini. Tað er ikki, sum nógv halda, at tað knappliga sigur pling, og so rennur tú inn at mála, tí nú er andin yvir tær, og restina av tíðini málar tú ikki. Nei, inspiratiónin kemur í meðan tú arbeiður. Um tú ikki arbeiðir, kemur einki.


text:
Tekniskeið fyri børn og ung
Skeið í tekning fyri børn 9 ár og eldri í Tórshavnar Kvøld- Ungdóms- og Listaskúla heystið 2017 – og privatundirvísing.
Gev barni tínum møguleika at læra grundleggjandi førleikar í fríhonds-tekning!
Um nóg nógv tekna seg, ætli eg at hava tekniskeið fyri børn og ung heystið 2016.
Tekniskeiðini verða í tveimum aldursbólkum: 9-11 ár og 12 ár og eldri. Tekniskeiðið fyri vand er fyri øll frá 9 árum og upp.
Skeiðini eru eina ferð um vikuna í 10 vikur, 2 tímar hvørja ferð, frá kl. 16.00-18.00.
Fyrra tíman fáa næmingarnir felags tekniuppgávur. Alt eftir aldursbólki, so læra vit t.d. um ymsu forholdini á andliti og kroppi á fólki, um ymsar mátar at leggja skuggar á eina tekning og líknandi. Er veðrið gott, fara vit eisini út at tekna okkurt áhugavert.
Seinri tímin er fríur og næmingarnir tekna tað teir hava hug til – kanska ein mangafigur ella bara tekna okkurt mynstur og leggja litir á? Lærarin gongur runt og leggur lag á.
Skeiðslýsing: »Tekning fyri børn 9 – 11 ár«
Endamál: At læra grundleggjandi tekniførleikar – og annars tekna eftir førleika.
Innihald: Vit læra m.a. at leggja skuggar, grundformar og at tekna lutir vit hyggja eftir. Høvi er eisini at tekna tað tær dámar og fáa vegleiðing at tekna tað enn betur. Tað kann t.d. vera ein tekniraðsfigurur, eini hús í perspektivi ella at læra at tekna ein lut, tú hyggur at.
Tilfar: Vit brúka m.a. blýant, litir, tusch, krit og pappír, sum Kvøldskúlin útvegar.
Málbólkur: Øll, ið hava hug at tekna
Nær: Mánadag kl. 16.00 – 18.00. Byrjar í september/oktober 2017 og 10 vikur fram.
Skeiðslýsing: »Tekning fyri ung 12 ár og eldri«
Endamál: At læra grundleggjandi tekniførleikar – og annars tekna eftir førleika.
Innihald: Vit læra m.a. at leggja skuggar, grundformar og at tekna lutir vit hyggja eftir. Høvi er eisini at tekna tað tær dámar og fáa vegleiðing at tekna tað enn betur. Tað kann t.d. vera ein tekniraðsfigurur, eini hús í perspektivi ella at læra at tekna ein lut, tú hyggur at.
Tilfar: Vit brúka m.a. blýant, litir, tusch, krit og pappír, sum Kvøldskúlin útvegar.
Málbólkur: Øll, ið hava hug at tekna.
Nær: Hósdag kl. 16.00 – 18.00. Byrjar í september/oktober 2017 og 10 vikur fram.
Skeiðslýsing: Digital (talgild) tekning fyri børn og ung
Endamál: At læra at tekna digitalt frá grundini og at liðugtgera vanligar hondteknaðar tekningar á telduni.
Innihald: Vit læra at tekna, leggja litir og skuggar á við tekniprogrammum, sum Sketchbook Pro og Photoshop. At brúka løg (layers) og annars bara at tekna. Vit fáa felags undirvísing fyrra tíman og seinra tíman tekna vit tað vit hava hug til.
Tilfar: Telda og digitalt teknibretti (Wacom). Tekniprogrammir: Sketchbook Pro og Photoshop. Kvøldskúlin útvegar tekniprogrammir og teldur.
Málbólkur: Børn og ung, sum hava hug at læra digitala tekning á byrjanarstøði.
Aldur: Børn 9-14 ár
Nær: Mikdag kl. 16.00 – 18.00. Byrjar í september/oktober 2017 og 10 vikur fram.
Skeiðslýsing: Privatundirvísing í tekning fyri børn og ung
Endamál: At geva individuella undirvísing til børn og ung.
Innihald: Støði verður tikið í førleikanum hjá næminginum og næmingurin fær tillagaðar uppgávur.
Tilfar: Blýantar, litblýantar og tuschir og A3 teknipappír í góðum kvaliteti. Kann keypast á skeiðnum.
Málbólkur: Børn og ung, sum ynskja meiri málrættaða undirvísing.
Aldur: Børn 8-15 ár
Nær: Týsdagar kl. 16.00 – 17.30. Byrjar í januar 2017 og 10 vikur fram.
Tal av næmingum: Minst 4 og í mesta lagi 6.
Stað: Gundadalsvegur 21.
Tilmelding: Skriva eini boð ella ring 31 31 58.
Kostnaður: 150 kr hvørja ferð.
PS: Tilmeldingin til skeiðini á Kvøldskúlanum, sum byrja september/oktober 2017, verða gjørdar á heimasíðuni hjá Kvøldskúlanum.


text:
Runavíkar kommuna hevur sett eina fráboðanarskipan í verk, fyri at basa rottutrupulleikanum í kommununi. Síðan skipanin var sett í verk eru 43 fráboðanir komnar inn, og kommunan hevur sett 271 fellir upp. Tað upplýsir heimasíðan hjá kommununi.
Kommunan heitir á borgararnar um at hava eyguni úti eftir rottum ella tekin um rottur, so rottulort, rottuholur ella um hol eru blivin gnaðaði í t.d. ruskposar.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Orð: Petur Jacob Sigvardsen
Viðmerking: Yrktur í mars 1964.
1. Heilagi Andi, í bøn vit nú níga,
kom tú og fyll hetta húsið í dag.
Samlyntar bønir frá brøðrum lat stíga
upp til Guds trónu í himmalsins stað.
Vek upp úr svøvni tað sovandi hjarta,
bræð tú ta glerstoyttu, stirðnaðu sál;
reinsa og upplýs tað náttmyrkrið svarta,
vís okkum heilaga mið títt og mál!
2. Kom sum í forðum við frelsandi veldi,
– livandi orð verði tvíeggjað svørð;
halt okkum nær at tí heilaga eldi,
at brátt tín akur má búnast á jørð!
Bíbilskan sannleika birt oss í barmi,
lær oss títt lýdni, og veg okkum vís,
sjálvt um hann ber móti krossi og harmi,
fegin vit fylgja, tú leið okkum lýs!
3. Heilagi Andi, rek ivan úr sinni,
tak allan ótta og vantrúnna við,
tak alla forðan í sálini inni,
úthell Gud náði, hans kærleik og frið!
Heilagi Andi, tú einans kanst veita
ivandi syndarum frelsandi trúgv;
bønandi, biðjandi til tín vit leita:
frels oss, o, Faðir, fest í okkum búgv!


text:
Ein trúgvur B68 stuðul er farin
Tíðliga mánamorgunin 20. februar dróg Julius Olsen sín síðsta andadrátt, og í gjár varð hann borin til sítt seinasta hvíldarstað her á fold – uttanfyri Heygarnar. Hann var føddur fjórða september í 1936 og hevði harvið rokkið kempualdur, nú hann stillisliga legði árarnar inn.
Vøggan stóð mitt á Toftum, og Julius var toftamaður og B68ari um ein háls. Foreldrini vóru Nanna, sum var oman av Regni, og Wenzel Olsen, nevndur Wenzel í Køkinum. Tey fingu átta børn – Julia, Nicolina, Julius, John, Emma, Jastrid, Vernar og Rúna. Jastrid búsettist á Strondum og øll hini á Toftum. Eftir á lívi eru Nicolina, Emma, Vernar og Rúna.
Julius búði heima, inntil hann fyri nøkrum árum síðani fór á Sambýlið Vesturskin, og nú hann andaðist hevði hann í eina tíð búð inni á Ellisheiminum.
Hann var serstakur partur av bygdarmyndini, bæði í arbeiði og frítíðini, og eisini eftir at hann seinnapartin av áttati árunum gavst at arbeiða.
Í nógv ár arbeiddi hann hjá D. P. Højgaard inni í Oyrum, har tað bæði var turkihús og handil. Har var alt møguligt at fáa, og tey flestu høvdu ørindi í Oyrum. Eftir tátíðar máti minti handilin um SMS, har alt fekst til klædna og matna og útgerð og amboð. Har bar til at keypa olju og kolið, sum tey flestu brúktu at fýra við, og har tóku teir ímóti og hagreiddu teir fisk.
Julius arbeiddi í kolinum, har hansara leiklutur var at viga kolið, sum skuldi í sekkir. Hann bar heilt nógvar kolsekkir.
Í fiskaarbeiðnum var tað luturin hjá Juliusi við trillubøru at trilla fiskin til turkaríið og frá aftur. Hann fekst við so mangt, og serliga væl dámdi honum at trilla.
Tá ið ferjulegan á Toftagjógv varð gjørd fyrrapartin av sjeyti árunum, var Julius við í arbeiðnum. Tá var hansara lutur at trilla tungu trillubørurnar (kerrurnar), tá ið teir stoyptu.
Í fleiri ár var Julius á Nyki. Hann stóð við skrædlaran, tók frá, trillaði bakkar inn til konufólkini, sum reinskóru, og so var hann eisini í saltfiskinum.
Julius var trúgvur í bæði kirkjuni og missiónshúsinum.
Á Svangaskarði dámdi honum so sera væl. Dystardagar møtti hann tíðliga upp, og hann tók sína uppgávu í stórum álvara. Hon var at syrgja fyri, at hornafløggini vórðu sett upp, og at tey eftir dystarlok vórðu fingin upp á pláss aftur.
Undir dystinum var hann øgiliga spentur. Hann koyrdi á sínar menn fyri at fáa teir at vinna. Tað var ikki altíð, at hann var samdur við dómaran, og um hann ikki var samdur við hann, so royndi hann at rætta upp á hann.
Tá ið grasvøllurin var lagdur á fyrst í níti árunum, var Julius nógv uppií, og eisini tá tók hann sína uppgávu í stórum álvara. Uppgávan var at trumla grasfløgini, tá ið tey vóru løgd á, og vit minnast við gleði aftur á, hvussu spentur hann var at trumla, eftir at síðsta flagið varð lagt á.
Julius var sera hittinorðaður, og millum toftafólk verður ofta tikið til tað, sum Julius hevur sagt. Eitt nú er tað tiltikið, tá ið Wales spældi á Svangaskarði. Millum spælararnar var Manchester United stjørnan Ryan Giggs. Hann spurdi Julius, um hann var the busdriver, og Julius var skjótur at svara, at tú tvætlar títt tvætl!
Fyrst í september 2006 var 70 ára føðingardagur á Svangaskarði. Tey vóru mong, sum nýttu høvi at heilsa upp á Julius. Lagið var gott, og Julius var fegin um øll tey, sum vóru í føðingardegi. Men -bráður sum hann var - glapp tað honum av munni, tá ið hann helt, at nú var tíð at fara til hús, at eitt var at koma í føðingardag og eitt annað var at fara avstað aftur!
Øll vóru góð við Julius, og Julius var góður við øll. Tá ið fyrimyndarligu foreldrini ikki orkaðu meir, hildu systkini fram við at vera um hann. Tað vóru tey eisini, nú hann ikki orkaði meir og flutti í teir ævigu bústaðir.
Hvíl í friði, okkara kæri bygdarmaður og vinur.
Niclas


text:
Broytingar í sambandi við avgreiðslu av eftirlønum 2. januar 2012
Smyril Line vunnið sak móti 3F31. oktober 2011
Frídagar um Ólavsøkuna22. juli 2011
1. mai2. mai 2011
Rætturin gav arbeiðsgevara viðhald4. apríl 2011
Sáttmálarnir fyri Posta og Føroya Tele longdir21. desember 2010
Frídagar um jólini20. desember 2010
Samráðingarnar um sáttmálarnar fyri Føroya Tele og Posta byrjaðar 13. desember 2010
Einki endurgjald til kvinnu við barn, ið var søgd úr starvi22. november 2010
Fjórði hvør setur fólk uttanlands14. juni 2010
Kunning um fastlønarsáttmálan fyri fiskavirkir17. mai 2010
Sáttmálasamráðingarnar loknar10. mai 2010
Semingsstovnurin tilkallaður4. mai 2010
Brúka títt netverk og fá arbeiði8. mars 2010
Sáttmálasamráðingar 2010 byrjaðar1. mars 2010
Faklærd finna sær skjótast eitt nýtt starv14. desember 2009
Arbeiðsskaðatryggingarlógin23. november 2009
Færri verða søgd úr starvi í Danmark29. juni 2009
Danskar kvinnur arbeiða ikki longur hálva tíð26. januar 2009
Kunningarfundur um ES-skipanina á útlendingaøkinum15. januar 2009
Føroya Arbeiðsgevarafelag gjørt sáttmála við Súluna17. november 2008
Kunningartilfar til útlendska arbeiðsmegi30. juni 2008
Pólsk arbeiðsmegi rýmir úr Danmark30. juni 2008
Kunningartiltak um útlendingalóg16. juni 2008


text:
GrindStop 2014 í Føroyum
GrindStop 2014 er eitt átak ella aksjón, ið felagsskapurin Sea Shepherd Conservation Society hevði í Føroyum tíðarskeiðið juni til oktober 2014. Í hesum sambandi vóru fólk í stórum tali komin til Føroya fyri aktivt at mótmæla grindadrápi. Tey vóru í øllum oyggjum, har ið góðkendar hvalvágir eru.[1] Fólkini vóru úr øllum heiminum. Sea Shepherd felagsskapurin væntaði, at umleið 600 sjálvboðin fóru at skiftast um at koma til Føroyar, meðan átakið vardi. Tey sjálvbodnu hildu eyga við, um ein grind skuldi nærkast landi, og um so var at tey fingu eyga á eina grind, so skuldu syrgja tey fyri at reka hana út aftur, áðrenn føroyingar uppdagaðu grindina, og annars royndu tey at gera alt ið tey kundu fyri at forða føroyingum í at drepa grindahvalir.[2]
Innihaldsyvirlit
Hendingar[rætta | rætta wikitekst]
GrindStop búmerkið[rætta | rætta wikitekst]
Ta fyrstu tíðina, tá Sea Shepherd fólkini komu til Føroya, gjørdist nógvir føroyingar illa við av búmerkinum, ið felagsskapurin hevði valt sær. Tey gingu í svørtum leðurjakkum við blóðdálkaðum føroyskum flaggi á rygginum, mitt í krossinum var ein skøltur, og mitt á pannuni á skøltinum vóru 2 grindahvalir umframt at tveir aðrir hvalir vóru teknaðir høgrumegin Merkið, omanfyri Merkið stóð "Sea Shepherd" skrivað við reyðum bókstavum, og niðanfyri stóð skrivað "GrindStop 2014". Nógv kjak stóðst av hesum í Føroyum, fleiri føroyingar vístu sína ónøgd, og føroysku fjølmiðlarnir gjørdu eisini vart við, at Merkið er vart við lóg frá 1959 við broytingum í 1998, har tað stendur greitt í grein 8, at eingin hevur loyvi til at gera seg inn á Merkið. Sitat úr lógini: "§ 8. Ongin má vanvirða flaggið hvørki í orðum ella gerðum. Tað er ólógligt at gera nýtslu av flagginum sum merki hjá einstøkum persónum, feløgum ella stovnum ella sum eyðkenni á atgongumerkjum ella á annan tílíkan hátt." [3] Nakrir dagar seinni valdi Sea Shepherd at fara burtur frá hesum búmerkinum, í staðin gjørdu tey eitt nýtt, har ið tey høvdu valt Tindhólm við blóðigum sjógvi blandað saman við teirra vanliga búmerki.[4] Átaksleiðarin av GrindStop 2014, Scott West, segði á einum tíðindafundi, stutt eftir at Sea Shepherd var komið til Føroya, at hann var klárur til at kasta seg á sjógv ímillum ein hval og ein knív, fyri at bjarga einum hvali. Ein 24-ára gamal danskur Sea Shepherd aktivistur, Lukas Erichsen úr Keypmannahavn, hevur somu áskoðan.[5]
Mótstøða frá kommunalum myndugleikum[rætta | rætta wikitekst]
Fleiri kommunur í Føroyum royndu aktivt at gera tað ringt hjá Sea Shepherd at vera í teirra kommunum, til dømis við at forða teimum í at sleppa á sjógv við bátum teirra, við at sperra bátadráttir í kommununi við stórum betongklossum. Tað gjørdi Brandur Sandoy, borgarstjóri á Sandi, men tað sama frættist úr t.d. kommunum úr Suðuroynni, aðrastaðni á Sandoynni og aðrastaðni í Føroyum. Brandur Sandoy segði eisini við in.fo, at hann eigur eitt summarhús á Sandi og at hann hevði fingið fyrispurning frá Sea Shepherd um at leiga summarhúsið Sandoynni, men tað noktaði hann teimum.[6]
Høvdu ætlanir um at mótmæla á ólavsøku á Tinghúsvøllinum[rætta | rætta wikitekst]
Sea Shepherd og aðrir felagsskapir høvdu ætlanir um at mótmæla grindadrápi á tjóðarhátíð føroyinga, ólavsøkudag, 29. juli, á Tinghúsvøllinum. Tey høvdu lýst við, at tey vildu skipa fyri einari stórari mótmælisgongu,[7] og høvdu sent eina umsókn til Tórshavnar kommunu um loyvi til at mótmæla ólavsøkudag millum klokkan 11 og 14 frammanfyri Løgtingshúsinum. Hvørki løgreglan í Føroyum ella Tórshavnar kommuna vildu tó loyva hesum, tí tað fór at oyðileggja hátíðarløtuna á Tinghúsvøllinum.[8] Heðin Mortensen, borgarstjóri í Tórshavnar kommunu, segði við in.fo, at tað als ikki kundi koma uppá tal, at útlendskir felagsskapir fóru at fáa loyvi til at koma til Føroya fyri at mótmæla sjálvan ólavsøkudag og mitt í býnum.[9] Í staðin fingu felagsskapirnir loyvi til at mótmæla uppi í Hoyvík. Umframt Sea Shepherd høvdu tveir týskir felagsskapir, ProWal og WDSF, lagt ætlanir um at luttaka í mótmælinum móti grindadrápi. Tá tey ikki fingu loyvi til at mótmæla mitt í Havnini, valdu teir týsku felagsskapirnir at lata vera við at koma til Føroya.[10] Chefinspektørurin hjá løgregluni í Føroyum, Peter Thaysen, segði við Jyllands-Posten, at tey høvdu fingið fleiri ákærur frá Sea Shepherd um føroyingar, ið provokeraðu tey, men at tað ikki hevði so nógv uppá seg, tað hevði ikki verið nakað mál um harðskap. Sea Shepherd hevði meldað okkur herverk, ið skuldi vera framt móti ognum teirra, t.d. søgdu tey, at dekkini á bilum teirra vóru skorin upp, at nummarplátur vóru stolnar og at rútar vóru brotnir, har ið tey búðu.[11]
Sea Shepherd rak eina grind til havs úr Haraldssundi[rætta | rætta wikitekst]
30. juli eydnaðist tað Sea Shepherd at forða einum grindadrápi, tá ein lítil grind var komin inn í sundið millum Kunoy og Borðoy og helt til beint við Hararldssund. Veðrið var ikki nakað serligt til grindarakstur tann dagin, og tað var langur vegur hjá bátum at fara úr Klaksvík og allan vegin norður um Kunoynna og síðan suður í sundið fyri at reka grindina til nærmastu hvalvág, ið var Hvannasund. Sýslumaðurin í Norðoyggjum gav boð um, at tað skuldi bíðast við at halda grindina til og bíða til veðrið væntandi bleiv betri dagin eftir. Ongin bátur var hjá grindini, ein bátur frá danska politinum kom á staðið men fór avstað aftur. Um middagstíð kom ein bátur frá Sea Shepherd á staðið, og løtu seinni rak hesin báturin grindina norður gjøgnum sundið og til havs. Dagin eftir meldaði sýslumaðurin í Norðoyggjum, Karl Johansen, Sea Shepherd til politiið fyri brot á grindakunngerðina.[12] Karl Johansen segði við útvarpið hjá Kringvarpinum, at løgreglan onki kundi gera, tá ið báturin frá Sea Shepherd rak grindina til havs, tí at løgreglan ikki hevði nakran bát tøkan júst tá.
Føroyski havrógvarin, Livar Nysted, sá tilburðin frá landi, meðan hann var til arbeiðis í haganum í Haraldssundi, og hann skrivaði í støðudagføring síni á Facebook tann dagin um hendingina. Vágaportalurin endurgav tað ið hann skrivaði við yvirskriftini "Ikki serliga stoltur av okkum føroyingum í dag".[13] Hann varð seinni endurgivin á in.fo, sum eisini hevði eina samrøðu við hann við yvirskiftini "Livar: Sea Shepherd bukaði okkum upp á pláss." Livar Nysted segði, at hann helt ikki, at veðrið var so ringt um morgunin tann 30. juli og at grindin var har longu klokkan 8 um morgunin. Veðrið bleiv verri út á seinnapartin, men hann meinti, at føroyingar saktans kundu havt rikið grindina norður um Nakkan (Kunoyarnakka) og inn á Hvannasund,[14] sum er góðkend hvalvág,[15], áðrenn veðrið gjørdist ov ringt. Livar segði, at eftirsum ein lítil jolla hjá Sea Shepherd megnaði at koma fram til grindina um middagsleitið og reka hana til havs, so kundu størri motorbátar úr Klaksvík saktans havt klárað túrin úr Klaksvík til Haraldssund og norður aftur gjøgnum sundið. Í somu samrøðu segði Livar, at hann ikki var stoltur av, sitat: at 48.000 føroyingar lótu seg kúga av umleið 70 hippiarum.[16][17] Paul Watson fortaldi um hendingina við Haraldssund á fronsku heimasíðuni hjá Sea Shepherd[18]
Grindaboð í Hvalba[rætta | rætta wikitekst]
12. august 2014 kl. 14.35 var grindaboð í Suðuroy, eftir at skiparin á Smyrli hevði funnið eina grind við Skarvatanga og givið løgregluni boð um tað,[19] Skarvatangi er millum Hvalba og Froðba. Í fyrstuni var tað óvist, hvaðar grindin skuldi rekast, annahvørt til Trongisvágs ella til Hvalbiar,[20] grindin var tættari við Trongisvág, men steymurin var harður og gekk norðureftir nakað seinni. Sýslumaðurin og grindaformenninir í Suðuroy tóku tí avgerð um, at grindin skuldi rekast inn á Hvalba. Fleiri bátar sigldu út til grindina, og grindamenn úr allari oynni fóru til Hvalbiar og stóðu klárir á strondini har. Hetta grindadrápið hevði verðið tað fyrsta í Føroyum, síðan Sea Shepherd kom til Føroya við GrindStop átakinum, so stórur spenningur var um, hvørt tey fóru at blanda seg í drápið, eins og tey høvdu lovað.
Løgreglan, ið hevði fingið hjálp úr Danmark, kom úr Havnini við tyrlu og sperraði alt økið kring strondina í Hvalba. Bert royndir grindamenn fingu loyvi til at koma oman á strondina. Nøkur Sea Shepherd fólk náddu til Hvalbiar, men tey vórðu støðgað av politinum og sluppu ikki oman á strondina. Nøkur Sea Shepherd fólk, ið ætlaðu sær til Hvalbiar, yvirhálaðu ta longu køina, ið var sunnanfyri tunnilin, áðrenn grindin slapp, men hesi vóru afturhildin av vanligum borgarum, ið sperraðu bilin hjá teimum inni. Ferðsluproppur var komin í orsakað av, at nógvir bilar koyrdu gjøgnum einsporaða tunnilin, m.a. kom ein bussur frá Bygdaleiðum suður gjøgnum tunnilin, samstundis sum nógvir bilar vóru á veg norður gjøgnum tunnilin orsakað av grindini.
Tað endaði við, at grindin slapp og at tað tískil ikki bleiv nakað grindadráp. Veðrið var ikki til vildar, rættiliga nógvur vindur var og harður streymur, og grindin kavaði illa og at enda fingu grindamenninir á bátunum ikki eyga á hana aftur. Avsperringin varð tikin niður aftur og tey nógvu fólkini, ið vóru komin til Hvalbiar í grind ella fyri at eygleiða, fóru heimaftur, og bilkøin úr Hvalba gjørdist sera long, tí allir bilarnir skuldu ígjøgnum smala tunnilin aftur. Umleið 200 bilar stóðu í kø, men alt spældi tó væl av, løgreglumenn hjálptu við til at leiða ferðsluna gjøgnum tunnilin.[21] Áðrenn grindaboðini í Hvalba 12. august høvdu fólk kjakast nógv um tað, at Sea Shepherd var í Føroyum, og at onki grindadráp hevði verið, meðan tey vóru í Føroyum. Spenningur hevði eisini verið um, hvørt løgreglan var til reiðar at forða Sea Shepherd í at órógva grindadrápi í Føroyum og at verja Sea Shepherd fólkini frá at koma til skaða undir einum grindadrápi. Dagin eftir segði Jaspur Vang, sýslumaður í Suðuroynni, at løgreglan hevði víst, at hon var klár og meðnaði uppgávuna.[22]
Keldur[rætta | rætta wikitekst]
- ↑ Aktuelt.fo, Her eru almennu hvalvágirnar í Føroyum (Her er de officielt godkendte hvalfangstfjorde på Færøerne)
- ↑ Jyllandsposten.dk - Militante miljøaktivister flokkes til Færøerne. Heintað 1. september 2014.
- ↑ vp.fo, Soleiðis vanvirðir Sea Shepherd føroyska flaggið
- ↑ aktuelt.fo, Blóðugur Tindhólmur ístaðin fyri Merkið, skrivað hevur Ingi Samuelsen, 17. juni 2014.
- ↑ Ekstrabladet.dk - Dansk hvalaktivist vil gøre alt for at stoppe grindedrab. Heintað 1. september 2014.
- ↑ in.fo - Brandur tekur kampin upp við Sea Shepherd
- ↑ jyllands-posten.dk, Færinger vender sig mod søaktivister
- ↑ in.fo, Mótmælisfólk til Hoyvíkar at mótmæla
- ↑ in.fo, Sleppa ikki til Føroya at oyðileggja ólavsøkuna
- ↑ jyllands-posten.dk
- ↑ jyllands-posten.dk
- ↑ kvf.fo, Sýslumaður meldað Sea Shepherd til løgregluna
- ↑ vp.fo
- ↑ in.fo, Livar: Sea Shepherd bukaði okkum upp á pláss
- ↑ Aktuelt.fo, Her eru almennu hvalvágirnar í Føroyum
- ↑ in.fo, Livar: Sea Shepherd bukaði okkum upp á pláss. In.fo hevur samrøðu við Livar Nysted, har hann úttalar seg um hendingina í Haraldssundi, sum hann eygleiddi frá haganum tætt við.
- ↑ vp.fo
- ↑ Seashepherd.fr - Sea Shepherd News
- ↑ in.fo - Grindin kavaði og slapp
- ↑ in.fo - Dagført: Grindin verður rikin á Hvalba
- ↑ aktuelt.fo - Bilrøðin sigur alt: Hvalbingar mugu fáa nýtt berghol
- ↑ sudurras.fo, Grindin í Hvalba: Vóru klárir


text:
Hesa tíðina skal ein og hvør tó kenna seg fríðan, at skriva og viðmerkja.
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Saturday, October 15, 2011
Dóttirin
Hesa tíðina skal ein og hvør tó kenna seg fríðan, at skriva og viðmerkja.
Friday, October 14, 2011
Jay Smith kjakast við muslimar um boðið í Koranini at høgga hendur av fíggjindum Islams
Ein kann ikki siga at hetta er ikki eitt friðarligt og hóvligt slag av dialogi, men her gongur tað fyri seg uppá islamskan manner. Hetta er eisini tað kjak miljøði sum umstøðurnar tvingaðu meg út í seinastu 15 árini.
Jay viðgerð her boðið í koranini um at høgga av fíggindans hendur. Hetta er Ongland, men kortini halda nógvir av áhoyrarunum, at slík píning er jalig fyri fíggindar Islams og at hetta er ein rættur framferðarháttur.
Eg havi persónliga møtt Jay Smith og havi fleiri ferðir stuðla honum í almennum kjakið. Maðurin sum er ein víðakendur forsprákari fyri Kristindómin, er eisini kendur fyri sín kritik av Islam. Eg má siga at Jay torir ómetaliga væl, hann er blivin álopin og bukkaður fleiri ferðir og tað hava eisini verið royndir gjørdar at drepa hann; kortini so er hann áhaldandi í sínum kjakið bæði í Speakers Corner og í øðrum tiltøkum.
Eisini hevur hann luttikið í BBC sendingum, eitt nú í samband við Geert Wilders of 'Fitna' filmin.
Sendingin í BBC kann síggjast í hesum báðum leinkjunum:
Flestu muslimar í UK tora ikki at fara í holt við mannin og hetta hevur ført við sær at islamskir næmingafelagskapir hava sýtt fyri at fyrireika kjak har Jay er luttakari.
Jay er ómetaliga kendur fyri at kjakast við víðgongdar og militantar muslimar og var í 90unum áhaldandi í almennum kjakið við forsprákarir fyri militantu felagskapirnir Hizbu tahrir og almuhajorum.
Thursday, October 13, 2011
Good One (3)
Og so tann seinasta; kanska ikki stuttlig, men týðandi kortini. Torir Dawkins at kjakast við William Lane Craig? Tað skilst at ein stólur fer at standa klárur á pallinum, um Dawkins til eina ella hvørja tíð skuldi at hætta sær inn í hølið, har bók hansara 'The God Delusion' fer at verða skotin í bitar. Um ikki ferð myndin av tóma stólinum ivaleyst at framstanda, sum eitt framtíðar icon:
Innvortis lív kyknunnar
Sunday, October 9, 2011
Hava samkynd vísindafólk isolera eitt kristiligt gen?
Hetta er also ein joke (vóni eg)? Men eg takið tað fram kortini. Youtube er á tremum við tvætli og Gud hjálpi okkum tá Youtube verður okkara kelduvitan; sum tað er hjá summum (eg vil ikki nevna nøkur nøvn her).
Í hesum førðinum er pástandurin bæði óbegrundaður og villeiðandi, eftirsum: 1) Kristindómur er andaligur heldur enn genetiskur, 2) hetta tykjast at verða leikarar, heldur enn veruligar persónligheitir, 3) víð semja er um at hetta video uppstóð fyri at provokera kristin.
Haldi annars at tað var seinast í 90unum, at ein føroyskur ateistur framlegði hendan pástandin í Dimmalætting sum um tað var bera álvara.
Men hugsa tær, at skuldu vit tikið hetta í álvara, so hava samkynd vísindafólk isolerað tað kristna geni og um so var, kundi hetta ført til ymiskt rættuliga stuttligt. Eitt nú kundi hetta teologiskt sæð, kanska uppbakka, vísindaliga, tað gudfrøðiligu áskoðanina um útveljing.
Skuldu eg og mong onnur fari skeiv og pástandurin verið ein veruleikið, so hevði hetta veruliga verið eitt teologiskt gjøgnumbrot, og so kundi hetta eisini ført til møguligan ágang, tí so hava eg og onnur (um vit lítið toldu av) nú møguleikan at draga rúgvuvís av antikristnum føroyingum í rættin fyri brot á 266b (tað er sjálvandi, um vit skuldu fylgt fyridøminum hjá øðrum samfelagsbólkum í kenna seg onkursvegna álopnar).
Eingin hevur jú rætt til at niðurgera tað sum eg nátturliga eri, heldur ikki tí fylgjandi nátturligu áskoðanina, ella hvat?
According to reports, homosexual geneticists have spent years attempting to isolate the gene that renders people Christian. As members of the Pink Tiger Research Institute, they’re hoping to isolate the cause of Christianity altogether within the next decade.http://www.abc.net.au/cnnnn/news/s720688.htm
Dr Gary Delaney claims gay scientists have already prevented rats from being born Christian. “And hopefully,” says Dr Delaney, “humans will follow.”
Many Christians object to the findings, claiming their belief is not genetically determined.
Mr Ben Heppell, a. practising Christian says, “Look, Christianity is a lifestyle choice. It’s perfectly natural.”
But Pink Tiger claims the controversial religion is part of people’s DNA they say, Christianity can be inherited, just like baldness.
“The way they dress, the way they talk, they way they exhibit themselves in public” explains Dr Delaney. “We now know that being Christian is actually not their fault.”
Scientists say that until a method is found to remove the Christian gene, gay scientists will continue counselling local Christians to make positive changes to their lifestyle and values.
Parents of Christians, like Anne and Chris Mills, welcome the news with relief.
“We always worried that if we’d done something different, our child would not have ended up a Christian” says Mrs Mills. “But now we know he didn’t have a choice.”
Now, thanks to the work of Pink Tiger, there is a choice, which is good for Christians everywhere.
Legg merki til hugburðin og pástandirnar í hesum tekstinum: 1) 'Kristindómur kann genetiskt arvast', 2) 'ein metoda má finnast at taka burtur hetta kristna/religiøsa gene', 3) 'kristin kunnu ráðgevast mótsatt teirra genum, tey hava nú valið at mótarbeiða' (um eg skilji hetta rætt), 4) 'kanningarnar eru framdar og leiddar av samkyndum'.
Kanska ein heldur kundi sagt at kanningarnar er framleiddar av samkyndum.
Eg hugsi, um kristin eru kristin av nátturligum orsøkum, hví so ikki verða jalig og lata hesi varveita nátturliga rætt teirra at verða religiøs? Hví skulu royndir verða gjørdar at dekoda teirra nátturu? Hví skulu hesi ráðgevast mótvegis teirra nátturu (er hetta ikki rættuliga niðurgerandi og ótolerant í einum nútíðarhøpið)? Hví hevur hetta so stóran áhuga fyri granskarir sum eru samkyndir? Um eg og onnur kristin hava eitt vandamikið gen og hesi gen annahvørt mugu burturbeinast ella tann kristni møguliga venjast at mótarbeiða hesum geni: er hetta so eisini galdandi fyri tey sum eru bundin av samkynda geninum og onnur sum eru bundin at øðrum genum? Eru hesir vísindamenninir anti-kristnir, eru samkynd í taka undir við hesum anti-kristin? Um so er, 1) er hetta ikki eitt sindur mótsigandi, eftirsum hesi vilja berjast fyri teirra nátturligu rættindum? 2) Hava onnur so ikki loyvi til at verða anti-samkynd, í hvussu er til tann mun at vilja hjálpa samkyndum at mótarbeiða nátturu teirra?
Læt meg tó leggja dent á, at eg á ongan hátt havi áhuga í at gera meg inná, ella niðurgera samkynd, sjálvt um eg sum kristin ikki eri samdur við lívstílinum (kenni fleiri samkynd, havi arbeit við samkyndum og havi einki ímóti samkyndum). Greinin leggur bara upp til mótsøgnina í omanfyrinevndu útsøgnum.
Friday, October 7, 2011
Skipa Trúarverja í Føroyum
Ætlanin í framtíðini er at gera ein ella fleiri trúarverjubólkar. Veit at nógv kristin í Føroyum hava víst áhuga í hesum og stórur tørvur er á hesum eisini. Møti eisini fleiri og fleiri kristnum, sum longu seta seg inn í hesa tænastu, men slett ikki taka lut í skriving ella kjakið.
Og, ja, sjálvandi verður tað ein drekkamunnur eisini.
Eitt skriv kemur ivaleyst út til kirkjur og samkomur í framtíðini og ivaleyst má eg runt Føroyar og tosa við samkomuleiðslur, pastorar og elstar, men læt meg endiliga vita, um tað er áhugi fyri hesum; eg kann eisini finnast á facebook.
Thursday, October 6, 2011
Willam Lane Craig í UK: fleiri ateistar hoppa av
Tað er eingin loyna, at radikali gudloysingurin Richard Dawkins, hvørki hevur førleikan, argumentini, tíðansheldur torir at kjakast við kristna trúarverjan William Lane Craig, nú í oktober, tá fyrilestratúrurin hjá Craig verður í Onglandi (um Gud vil).
Toynbee vísir í hvussu er ómetaliga erligheit, harafturímóti velur Grayling at háða Craig og lýgur enntá um, ikki at hava kjakast við Craig í Oxford, fyri seks árum síðani, tá hart leikaði á. Eg má tó viðganga, at eg eri ikki heilt klárur yvir, um Grayling absolut sýtir fyri at kjakast, ella um maðurin sýtir fyri at kjakast um upprunaliga evnið, sum er ateisma og moralur. Men tað átti jú at kunna lati seg gjørt, ella hvat?
Um William Lane Craig lesa vit:
William Lane Craig is Research Professor of Philosophy at Talbot School of Theology, California. He has debated leading atheists the world over including Anthony Flew, Lewis Wolpert, Christopher Hitchens, and most recently Sam Harris, who described him as“the one Christian apologist who has put the fear of God into many of my fellow atheists.”Following the debate with Hitchens, an atheist website concluded that Craig had“spanked Hitchens like a foolish child.”
Við øðrum orðum, at luttaka í einum kjakið við William Lane Craig, kann føra til, at ein tapur so dyggiliga. Man ikki hetta verða høvuðsorsøkin til at Dawkins, Toynbee og Grayling ikki vilja møta manninum?
http://www.bethinking.org/what-is-apologetics/introductory/british-humanists-take-to-the-bunkers.htm
---------------------------------------------------------------------------------------------------------
Heini Reinert hevur akkurát viðmerkt, at einki kjak hevur verið planlagt millum Craig og Grayling, heldur er støðan tann, at Grayling, eins og Dawkins, sýtir fyri at kjakast. Eg haldi at Heini hevur rætt í hesum. Tó undrar tað meg enn, at Dawkins og Grayling sum báðir eru leiðandi innan humanistiska rákið, lata hendan frálíka møguleikan fara frá sær.
Monday, October 3, 2011
Kristin í Onglandi hóttur við handtøku
Í býnum Blackpool, í Onglandi verður ein kristin kafe eigari hóttur við handtøku, í sínu egnu kristnu kafe, tí hesin dittar sær at vísa bíbliuvers á veggin:
Saturday, October 1, 2011
Richard Dawkins stingur halan millum beinini
Mong, bæði gudsavnoktarir og teistar eru eisini varðin yvir tað dilemma sum vælkendi ateisturin Richard Dawkins hevur vavt seg inn í. Tí William Lane Craig hevur leingi vilja kjakast við Dawkins og hevur avbjóða hesum gudloysingi av til kjak í áravís. Men at taka lut í einari slíkari stórhending, tykist Dawkins ikki at vilja samtykja í. Heldur hevur hann í fleiri ár valt at stinga halan millum beinini og renna.
Mong, eisini ateistar, harmast sjálvsagt um tilgongdina og eru komin til tað niðurstøðu, at Dawkins í løtuni uppførir seg sum ein ordiligur ræðuskítur (fyri at nýta orði úr føroysku orðabókini, fyri coward). Sjálvur haldi eg, at hetta er ein upplagdur møguleiki hjá Richard Dawkins.
Dawkins hevur jú sjálvur lagt upp til slík almenn kjakforumir og slíkar ráðstevnur og eisini tað lyfti, um at vinna sigur á teistisku mótstøðufólkunum. Eisini hevur avbjóðingin frá William Lane Craig ljóða leingi, í áravís (mær vitandi), og mær vitandi, kann ikki sigast, at talan er um samanstoyttin, ella eina hólmgongu millum ein Dávid og Goliat, men heldur ein Goliat vs. Goliat.
Er Dawkins so ein ræðuskítur? Torið í hesum førið ikki at verða ov avgjørdur; men eitt veit eg, Dawkins hevur nýtt stór orð um at kjakast og vinna, so nú fáa vit at síggja.
Youtubi niðanfyri, er absolut vert at síggja, tað gevur eitt ótrúliga gott og skemtingarsamt innlit og summirat av støðuni:
Sí annars meiri á trúarverju blogginum:
Prát millum Antony Flew og Gary Habermas
Ein áhugaverdur dialogur millum ex-ateistin Antony Flew og heimskenda kristna trúarverjan Gary Habermas, á blogginum: Evangelical Philosophical Society.
Prátið millum hesar báðar, sera gløggu og hugsandi menninar, fór fram í 2004 og fevnir um hópin av evnum, so sum uppruna alheimsins og lívsins, Guds eksistens, 'vitugt snið' (intelligent design), teismu og deismu og annað.
Ein áhugaverd strofa hjá Antony Flew er orða soleiðis:
Absolutely. It seems to me that Richard Dawkins constantly overlooks the fact that Darwin himself, in the fourteenth chapter of The Origin of Species, pointed out that his whole argument began with a being which already possessed reproductive powers. This is the creature the evolution of which a truly comprehensive theory of evolution must give some account. Darwin himself was well aware that he had not produced such an account. It now seems to me that the findings of more than fifty years of DNA research have provided materials for a new and enormously powerful argument to Design.


text:
- Eitt týðandi stig er nú tikið fyri at tryggja eina støðugari tilgongd av serlæknum í føroyska heilsuverkinum. Nýggi sáttmálin millum Fíggjarmálaráðið og Serlæknafelag Føroya hevur við sær, at tað bæði verður lættari at útvega og at fáa serlæknar at støðast í Føroyum.
Tað upplýsir Fíggjarmálaráðið.
- Nýggi sáttmálin við Serlæknafelagið er eitt veruligt frambrot. Hetta er fyrstu ferð, at Fíggjarmálaráðið og felagið hjá serlæknunum gera ein sáttmála. Søguligi sáttmálin tryggjar, at Føroyar gerast kappingarførar, tá umræður at fáa fleiri læknar í Føroyum. Vit hava í nógv ár havt eina ósmidliga og ótíðarhóskandi skipan, sum ikki í nóg stóran mun hevur kveikt hugin hjá serlæknum at flyta til Føroya. Eg vænti, at nýggi sáttmálin fer at gera tað lættari at fáa fleiri serlæknar til Føroya," sigur Kristina Háfoss, landsstýriskvinna í fíggjarmálum.
Fleiri grundleggjandi broytingar eru gjørdar í sáttmálaviðurskiftunum millum Fíggjarmálaráðið og Serlæknafelag Føroya. Eitt nú verða serlæknar framyvir ikki settir sum tænastumenn.
- Tørvurin á fleiri serlæknum er millum størstu avbjóðingar, ið okkara heilsuverk stendur fyri. Átrokandi avbjóðingin verður ikki loyst uttan fleiri munandi átøk. Eg bæði vóni og vænti, at nýggi sáttmálin við serlæknafelagið er eitt týðandi fet rætta vegin," sigur Sirið Stenberg, landsstýriskvinna í heilsu- og innlendismálum.
Nýggi sáttmálin millum Fíggjarmálaráðið og Serlæknafelag Føroya varð settur í gildi frá 1. februar 2017.


text: Fyri trimum árum síðani hoyrdi eg ein av leiðarunum í LGBT í Føroyum siga, at tey samkyndu ikki ynsktu at blanda kirkjuna upp í kensluborna málið um tey samkyndu. Tey vildu bert hava møguleikan at giftast borgarliga og fáa somu rættindi sum vit onnur í samfelagnum. Um dagarnar hava vit hoyrt og sæð tey samkyndu vera brúkt sum kastibløka í politisku skipanini, har serliga partur av andstøðuni kemur við ákærum ímóti okkara løgmanni. Nú er kirkjan vorðin knútapunktið í málinum, sum tey samkyndu ikki ynsktu. Løgmaður er á beinari kós, tá hann sigur, at fólkakirkjan ger sjálv av, um tey signa tey samkyndu. Fyri meg og stóra meirilutan av føroyingum er málið um tey samkyndu bert eitt avgreiðslumál, og tað er at fáa avgreitt hetta mál einaferð med alla, so tey samkyndu og vit onnur fáa frið. Samkynd hava altíð verið í Føroyum, og tey skulu sjálvandi hava somu rættindi sum vit onnur. At hótta við, at kirkjan fer í tvíningar og samfelagið við, er tað reina møsn. Tá málið er endaliga avgreitt, er alt við tað sama bæði í fólkakirkjuni og úti í samfelagnum. So einfalt er tað. Vit minnast jú orrustuna á sinni um § 266 b. Fólk hava fyri langari í tíð síðani gloymt alt um hetta einaferð kensluborna mál. (Vagnur)


text:
Fiskivinnuuppskotið varð í kvøld samtykt til 2. viðgerð
politikkur08-12-2017 - 23:20 - Jóanis Nielsen
Í kvøld varð fiskivinnuuppskotið samtykt við 2. viðgerð, tað vórðu 16 atkvøður fyri og 15 ímóti. Sambandstingmaðurin Magni Laksáfoss atkvøddi ikki, men fór úr tingsalinum, um Magni Laksáfoss hevði atkvøtt sum Sambandsflokkurin, so hevði staðið á jøvnum 16-16 og so fall uppskotið.
Sambandsfólk eru í øðini inn á Magna Laksáfoss, og tað hevur ljóðað, at tað at hann ikki atkvøddi saman við Sambandsflokkinum, møguliga skal fáa avleiðingar fyri Laksáfoss.


text:
Sverri Egholm
12.01.2018 - 17:11
Tíðindi > Vinna & Tøkni > Handil- og tænastuvinna
Ársins XL-BYG Byggibúð 2017 er júst kosin á einum stórum tiltaki í kendu byggiketuni. XL-BYG BORG í Føroyum fekk tann heiður at fáa heitið. Handilin bleiv heiðraður við einum kekki áljóðandi kr. 10.000 og einum flottum heiðursprógvi sum váttan uppá 1. plássið.
- Okkara dugnaligu og trúføstu starvsfólk hava gjøgnum árini arbeitt hart hvønn dag og gera tað við skili. Kjósanin til Ársins Byggibúð millum okkara nógvu dugnaligu starvsfelagar í XL-BYG ketuni vísur, at tað er eydnast, sigur stjóri og eigari í XL-BYG BORG, Rodmundur Nielsen.
Hvørt ár samlast eigararnir av størstu byggiketuni í Danmark og Føroyum, XL-BYG, og kjósa avíkavist ársins byggibúð og ársins handverkarabúð. Valið er grundað á nakrar mátingar av handlunum í ketuni, har góð kundatænasta, faklig ráðgeving og harafturat eitt kundavinarligt umhvørvi er partur av tíðandi parametrinum.
Sum prógv fyri tað flotta heitið, vil ein sýnislutur við einum gyltum hamara prýða handilin. Starvsfólkið verður eisini á ein hóskandi hátt fagnað.
- Heitið sum Ársins Byggibúð í XL-BYG ketuni er ein týdningarmikil viðurkenning til okkara dugnaligu starvsfólk, sum hvønn dag leggja nógva orku í handilin fyri at veita góða tænastu til allar okkara kundar í lokaløkinum og runt um í landinum, sigur Rodmundur Nielsen til síðst.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Trølla Omman á Bátastevnu
23.03.2010
Siglandi og syngjandi á bátastevnu
Í samband við Bátastevnuna í Vestmanna verður skipað fyri eini stórari barnakonsert í Ítróttarhøllini í Vestmanna fríggjadagin 14. mai við góðum tónleiki, undirhaldi og nógvum stuttleika.
Og tað fer neyvan at ganga heilt stillisliga fyri seg hendan dagin.
Trølla Omman og Trølla Pætur ætla sær nevniliga at taka alla ta lívligu og herligu trøllafamiljuna við til Vestmanna. Harafturat verða nýggjar frískar Kular Røtur at hoyra og síggja á stevnuni.
Skipað verður fyri móttøku og nógv verður gjørt burturúr, tá trøllini koma til Vestmanna hendan dagin.
- Tað er bátastevna, so sjálvandi ætli eg mær at sigla til Vestmanna, sigur omman, sum tó ikki vil avdúka um hon kemur til bygdini í einum lítlum árabáti, í gomlum fiskifari ella við sjórænaraskipi.
Kortini frætta vit, at tað verður bæði leikur og kampur rundanum Trølla Ommuna og Trølla Pætur, tá ið tey koma til Vestmanna hendan dagin. Trølla Omman vónar og væntar, at børn úr øllum Føroyum fara at taka ímóti henni á bryggjuni, soleiðis at hetta kann gerast ein ógloymandi løta. Eisini vónar Omma, at tað verður ein stór og festlig skrúðgonga, við eini rúgvu av børnum, frá keiini niðan í høllina, har stóra konsertin verður.
Tað eru nógv ár síðani Trølla Omman var í Vestmanna, og tí lovar Omman eitt ordans rock and roll brak hesaferð. Og sangir av kulari nýggjari barnafløgu fara eisini at seta dám á dagin.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Umboð fyri Svimjisamband Føroya møttust nú hóskvøldið hin 1. desember 2016 við umboð fyri Dansk Svømmeunion, í sambandi við at vit ynskja at formliga yvirtaka ta lívbjargingarskipan sum vit saman við Dansk Svømmeunion hava bygt upp her í Føroyum síðani 2009.
(Myndatekstur: Michael Iwersen, útbúgvingarleiðari hjá strandalívbjargingini hjá Dansk Svømmeunion, Sørin S. Djurhuus, leiðari fyri lívbjargingarátakinum hjá Svimjisambandi Føroya , Kristine Schou, menningarráðgevi hjá dansk Svømmeunion við ábyrgd fyri serliga hallarlívbjarging, og Rókur i Jákupsstovu, formaður í Svimjisambandi Føroya)
Í 2009 fingu okkara fyrstu lívbjargingardómarar prógv, á skeiði við instruktør-instruktøri frá Dansk Svømmeunion sum próvdómara. Í 2014 tók Sørin S. Djurhuus prógv sum instruktør-instruktør, og í 2015 sum undirvísari í lívbjargandi fyrstuhjálp og nýtslu av hjartastartara, so at vit nú sjálvi kunnu bjóða alla neyðuga útbúgving av lívbjargingardómarum og instruktør-instruktørum, tó enn við prógvum útskrivað av Dansk Svømmeunion.
Tankin hevur tí spírað, at formliga yvirtaka hesa lívbjargingarskipan, so at prógvini framyvir verða útskrivað av Svimjisambandi Føroya, og so at vit sjálvi kunnu avgera at gera ávísar stillingar í skipanini, um vit halda hetta vera neyðugt.
Hetta skal ikki skiljast sum at samstarvið við Dansk Svømmeunion er slitnað, men heldur sum at vit framyvir fara at samráðast sum sjálvstøðir partar á lívbjargingarøkinum, tá ið nýggj átøk skulu gerast. Danir hava verið einastandandi beinasamir hesi góðu 7 ár sum tað tók okkum at koma higar, og er tað tí eisini upplagt at vit fyrst fara til teirra eftir hjálp, tá og um vit til dømis hætta okkum undir at viðka okkara lívbjargingarskipan, til eisini at umfata svimjing aðrastaðni enn í svimjihallum.
Vit takka dønum fyri gott samstarv, og síggjast skjótt aftur !
Vegna Svimjisamband Føroya
Rókur í Jákupsstovu


text:
Fyrsti dysturin
var ímóti sundalagsgentunum úr EB/Streymi. Tann dysturin endaði við einum 5-1 sigri til
okkara. Síðan var dystur móti gøtugentum. Eisini har vóru vit omaná og vunnu tann dystin 4-1. Seinasti dysturin var í móti gentunum av Skála, og her gjørdu vit bart og vunnu
heili 6-0.
Okkara leikarar høvdu ein orduliga góðan dag, og fokus varð allatíðuna hildið á
at spæla fótbólt, og at hava bóltin millum okkara leikarar. Hetta dugdu vit
væl.
Útyvir at leika flottan fótbólt, so arbeiddu HB-leikararnir ótrúliga væl við nærlagdum ágrýtni. Tað var sera stuttligt, sum venjari, foreldur og áskoðari, at síggja.
Hetta er ein
spennandi og evnaríkur bólkur av ungum HB-leikarum, sum vit gleða okkum at síggja
meira til í komandi tíð.
HB liðið: Sanna Olsen, Poula Andreassen, Ninna Hansen,
Lea Hansen, Magna Tórðardóttir, Anja Petersen, Maria Simonsen, Rebekka
Benbakoura og Emma Stórá. Venjarin er Allan Dybczak.
Málskjúttar: Rebekka 6 mál, Lea 6 mál, Ninna 1 mál, Magna
1 mál og Poula 1 mál.


text:
- Tíðindi, mentan og ítróttur
Føroyar nærkast HM-endaspæli
Við tveimum sigrum eru Føroyar nú einsamallar á odda í HM-undankappingarbólkinum, sum verður avgreiddur í Føroyum.
Føroyar vunnu í kvøld 31-25 á Ísrael. Hálvleiksstøðan var 17-16 til Føroyar.
Toppskjútti hjá Føroyum bleiv Rói Berg Hansen við seks málum.
Úrslitið í hinum dystinum í dag ímillum Sveis og Finnland lagaði seg soleiðis, at Føroyar nú eru einsamallar á odda í bólkinum við fullum stigatali.
Sveis vann 28-26, eftir at hava verið á odda 13-11 í hálvleikinum.
Úrslitini hava við sær, at Føroyar eru nummar eitt bólkinum við fýra stigum. Sveis og Finnland hava tvey stig og Ísrael hevur null stig.
Eitt lið spælir seg víðari til HM-endaspælið. Ein javnleikur ella sigur ímóti Finnlandi í morgin hevur við sær, at Føroyar koma víðari.
Føroyar og Finnland spæla klokkan 17.00 í morgin. Sveis og Ísrael spæla klokkan 15.00. Báðir dystirnir eru í høllini á Hálsi í Havn.
mynd: jn.fo


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Category Archives: Tíðindaskriv
Aðalfundur 27. mai kl. 19.00
Aðalfundur í Svimjisambandi Føroya verður í ÍSF-húsinum fríggjakvøldið 27. mai 2011 kl. 19.00. Skrá sambært lóg SSF. Svimjisamband Føroya
EJM-landsliðið til Íslands at venja ímóti Beograd
EJM-landsliðið í svimjing fór her um vikuskiftið til Íslands at venja á langgeil, sum fyrireiking til evropeisku meistarastevnuna í Beograd í summar. 4. og 5. juni fara tey at luttaka á Mare Nostrum svimjistevnuni í Barcelona, og 25. juni til … Continue reading
14 svimjarar úttiknir til Oyggjaleikir
Tá aldurnar løgdu seg í vikuskiftinum til SMS-kapping í Svimjihøllini í Havn, vóru sett 8 føroysk met og 12 juniormet, og 11 svimjarar høvdu svomið seg undir kravtiðina fyri luttøku til Oyggjaleikir á Isle of Wight. Undan kappingina høvdu 6 … Continue reading
Pál í eldin á Danish Open
Pál Joensen fer sunnukvøldið 3. apríl at luttaka í 1500 metra frísvimjing á stóru Danish Open stevnuni í Keypmannahavn, sum EM-silvurvinnari í kapping ímóti millum aðrar Mads Glæsner, HM-silvurvinnari í 1500 á stuttgeil frá Dubai í desember.
Enn langt á mál hjá svimjingini
Estiski professarin Rein Haljand var herfyri í Føroyum og testaði føroyskar landsliðssvimjarar, triðja ár á rað. Saman um tikið høvdu svimjararnir ikki flutt seg so langt sum væntað, ið er heldur órógvandi, men sum hinvegin merkir at har er meira … Continue reading
Ófør úrslit á SuSvim stevnu
Tað byrjar av álvara at merkjast at Oyggjaleikir nærkast, nú Suðuroyar Svimjifelag skipaði fyri Bank Nordik stevnu í Vági í vikuskiftinum. 2 svimjarar nýttu høvið at svimja seg undir kravtíð til Oyggjaleikir, umframt at 5 føroysk met vórðu sett, og … Continue reading